text:
E vacuna di Influenza of tambe conoci como griepprik ta disponibel pa e grupo den comunidad cu ta na risico...Read more
Tabata diamars den careda di 1:30 atardi por a tuma nota di candela un biaha mas riba drump na e...Read more
Bureau Rampenbestrijding Aruba ta informa lo siguiente na tur automobilistanan. Diamars 29 november 2022, Bureau Rampenbestrijding Arub(BRA) conhuntamente cu diferente...Read more
Diadomingo ultimo ARUBA completo por a presencia un otro hazaña. E biaha aki ta e hoben Brainer Lampe a logra...Read more
Diadomingo, 27 di November Partido AVP den colaboracion cu su organisacionan a bolbe trece hopi hende di nos comunidad hunto...Read more
Riba e promer dia di trabou di Minister President y Minister di Finansa na Hulanda, e mandatarionan a reuni cu...Read more
E autobusnan ta preparando caba unda ta legalmente pa e aumento di prijs unda 1 di december 2022 e prijs...Read more
Gobierno di Aruba (GoA) a informa comunidad di Aruba na augustus cu no lo continua, pa awo, cu e reforma...Read more
Air Tech Aruba situa na Curiestraat 2, na Playa su special riba su airconan ta sigui te cu 30 di...Read more
Diabierna 25 di November, Rijksministerraad (RMR) a aproba e proposicion di Gobierno di Aruba pa prolonga e nombracion di señor...Read more
En conexion cu Dia Internacional di Eliminacion di Violencia Contra Hende Muhe, diabierna 25 di November, Prome Minister Evelyn Wever-Croes...Read more
Na Aruba nos por cuminsa sinti e ambiente di fin di aña. Diabierna anochi Minister Endy Croes a presencia e...Read more
Esaki ta den e gran Persona, Artista , Musico, Cantante, Bolerista, Sr. Hector Mario Quilotte, miho conoci como Tico. Tico...Read more
Diahuebs 24 november, Minister di Asuntonan Economico, Comunicacion y Desaroyo Sostenibel, mr. Geoffrey Wever, a reuni cu sr. Gerardo Noto,...Read more
Dia Internacional di personanan cu limitacion ta serca. Esaki ta ariba e fecha 3 di december, caminda cu lo bay...Read more
Despues di e di tres y ultimo anochi di Prefinals, Stichting Musica ya caba ta den pleno preparacion pa e...Read more
Minister di Turismo y Salud conhuntamente cu minister di Infrastructura ta anuncia e trabounan na e trapi di Hooiberg. E...Read more
Den conexion cu temporada di Thanksgiving y den celebracion di e dia mundial di derechonan di mucha, Aruba Marriott Resort...Read more
Diabierna atardi Minister Endy Croes a reuni cu directiva di Fundacion Facilidadnan Deportivo (FFD). Den e encuentro Mandatario di Deporte...Read more
Den cuadro cu dia internacional di mucha, Pasa Pret cu Rotaract a celebra su di 9 edicion cu wega y...Read more


c: text/html

text:
Dienst Inspectie van het Onderwijs y Bureau Leerplicht ta participa cu nan lo ta cera pa publico entrante diahuebs 19 maart 2020 en conexion cu mudamento di e departamento y bureau aki.
Entrante dia 6 di april 2020 Dienst Inspectie van het Onderwijs y Bureau Leerplicht lo ta ubica na John F. Kennedy Education Center, Stadionweg 38.Tambe ta participa cu e numbernan di telefon a cambia. E numbernan nobo ta lo siguiente:
Dienst Inspectie van het Onderwijs: telefon 281-6015 Bureau Leerplicht: telefon 281-6000 Alabes ta informa, cu entrante dia 6 di april 2020 lo atende publico na nan adres nobo.

robotstxt: allowed

filter: keep


text:
ORANJESTAD,Aruba
Di acuerdo cu Parlamentario Endy Croes esaki ta un momento hopi essencial pa cada un di nos refleha y pone nos curason na e lugar corecto. Mundo a wordo sorpresa pa un virus esta Corona Virus of tambe conosi bou Covid 19. Un guerra di henter mundo contra un enemigo cu Bo no por ni mira. Un total di mas di 700 mil infectado rond mundo cu mas di 33 mil morto sin indicasion ainda ki dia y con esaki lo termina y /of lo por wordo controla. Aporta Bo tambe y Keda Cas pa hunto nos bringe.
Aruba a tuma medidanan di prevension:
Esaki a trese cune cu Aruba manera diferente otro paisnan rond mundo mester a sera su fronteranan tumando hopi medidanan di prevension y unico manera pa bringa e virus aki y pa āflatten the curveā. Pues keda cas! Den conecion cu esaki gobierno ta hasiendo un tremendo trabou.
Tursimo a cay na ā0ā y 25mil hende a perde trabou:
Hotelnan, casinonan, tur negoshinan cu ta draai di actividadnan di turismo mester a sera nan portanan y termina tur nan actividadnan economico. Cifrasnan di SVB y expertonan a indica cu 25000 persona a perde nan empleo directamente reparti den 23000 empleado di dicho sectornan mas 2000 ZZPārs ( zelfstandig zonder personeel) manera por ehempel taxistanan cu ta cay den e grupo aki esta (ZZP). Den e crisis aki mesora expertonan di Banco Central a produci un rapport ( advies) di e efectonan financiero mientras Economische Zaken tambe a hasi su calculacionnan di e impacto y a refleha esaki den un rapport. Standard & Poors tambe a traha un rapport evaluando e impacto di 122 pais entre otro Aruba cual a sali hopi malo.
Parlamento a trata presupuesto diamars siman pasa:
Parlamento a trata presupuesto di pais Aruba diamars siman pasa cual presupuesto lamentablemente a bolter di un surplus di 46 miyon pa un deficit di 1.3 biyon. Henter mundo a sinti e āgolpiā aki y tur gobierno rond mundo mester a ahusta nan presupuesto y pidi ayudo financiero. Aruba no tabata diferente. Lamentablemente oposicion a bandona sala y no a vota pa e presupuesto aki y a nenga asina di brinda ayudo na e 25mil mama y tatanan di famia cu a perde nan trabou.
Parlamentario y Ministernan lo entrega 25 mil florin como muestra di solidaridad:
Den e proceso aki Parlamentarionan y Ministernan di Pais Aruba a sinti nan mes jama como e promernan pa duna e ehempel pa ta solidario cu pueblo primordialmente pa e 25 mil mama y tata di famia cu a perde trabou. Diabierna ultimo den oranan di mainta Fraccionnan di Coalision a entrega finalmente e Ley di Solidaridad unda cada Parlamentario y Ministernan lo entrega alrededor di Afl. 25 mil florin for di nan salario y beneficionan durante aƱa 2020. E ley ta stipula cu esaki lo cuminsa desde 1 di April 2020 pues si ley wordo trata poko mas laat mes esaki lo ta retroactivo. Solidaridad ta hopi importante den e momentonan aki hustamente e momento di mas duro pa hopi famia cu a perde trabou y ta bibando den angustia na e momentonan aki.Ā Cu e ley aki Parlamentarionan y Ministernan lo aporta na e manera corecto como ehemplo y solidarismo. Terminando Parlamentario Endy Croes ta felicita tur cu a traha riba e ley aki y a vocifera cu pueblo por ta trankil y sigur cu Parlamentarionan y Ministernan ta convivi e momentonan dificil aki cu cada un di bosonan. Cu Fe y speransa den nos creador combina cu union nos lo surpasa e etapa di bida aki.Ā Ā Ā Ā


text:
Blues
Blues ta un estilo di músika krea entre 1860 i 1900 i ku tin su orígen den e músika di katibunan afrikano den sùit di Estadonan Uni di Merka, entre otro den delta di e riu Mississippi, entre Memphis i New Orleans.
Historia[editá | editá fuente]
Blues ta un sorto di músika di katibunan ku tabata traha riba plantashinan di katuna den di sùit di Merka den besindario di Mississippidelta i Memphis. E prome katibunan no tabata kere ku nan lo keda Merka,pasobra ta presu nan ta i despues nan lo bolbe bai Afrika,pero nan mester a traha duru tur dia i tabata papia nan mes idioma i kanta nan melodianan Afrikano.A dura hopi generashon promé ku e Afrikanonan a kuminsa papia e idioma ingles.Pasobra hopi katibu tabata kambia di patronnan Oropeo ku nan mes idioma di nan pais natal.E katibunan tambe ku tabatin nan idioma di e parti di Afrika ku nan a bini,nan tabata haya nan den un situashon hopi duru pa siña pida pida di tur e idioma ku nan a haya nan kune dje patronnan Oropeo,promé ku a intrudisí idioma ingles riba henter Merka.Esunnan ku a keda biba riba e mesun plantashi henter nan bida sin kambia di patron a kuminsa papia ingles mas lihé ku esnan ku tabata kambia di patron kada bes.Nan a kuminsa kanta kantikanan religioso manera gospels,spirituals,worksong i hollers and shout ta e klank ku nan tabata produsí ku nan stèm( tambe un manera di protestá)pa ekspresá nan miseria dje situashon di trabou riba e plantashinan.Hopi katibu no tabata bira kristian,pasobra hopi blanku no tabata kere ku katibunan por a sivilisá.
Religionnan[editá | editá fuente]
Na fin di siglo 18 katibunan i esnan ku tabata liber a kuminsa bira kristian, baptismo òf metodismo, religionnan ku a sòrg pa un solushon i kita e pensamentu ku un dia nan lo bolbe bai Afrika. Despues e katibunan a kuminsa kanta hopi kantikanan religioso, a bira un kustumber den suìt ora di bai dera morto òf despues di entiéro, nan tabata kanta kantikanan di bèibel di mas alegrá, manera, "Oh when the Saints", Go Down Moses", I'm Marching to Zion", Walk into Jerusalem like john", Crossing The River Jordan." Kantika di pasadanan di Bèibel den tempu ku katibunan Hudiu a sali foi Egipto. Despues ku hopi katibu a haya sa ku e manera ku nan ta biba no ta hustu,nan a kuminsa huí i esnan ku suèlte tabata kai den man di Afro-Merikano nan liber kaminda nan tabata skonde te ora ku nan por sigi pa logra yaga staten den nort pa nan ta liber. Katibunan ku nan a trese bèk pa nan doño a kuminsa plama notisia bou dje otro katibunan kiko nan mester hasi ora nan huí pa yega staten nan den nort. Nan Tabatin un Code ku e doñonan no sa,ku ta yama Under Ground Railroud (E nomber dje code aki no tin nada di hasi ku trèin)tabata puesto nan kaminda e katibunan ku huí tabata skonde,te ora ku nan por sigi pa yega statennan den nort pa nan ta liber.
Palabra di outornan[editá | editá fuente]
Un merikano yamá Joseph Machlis a bisa ku blues ta pertenesé na Merka, laga bisa ta indígena (inheemse)estilo músikal merikano sin dirèkt e antesedente ku nos konosé di tradishonnan afrikano òf oropeo. Ta un kos spesial i interamente diferente foi loké e antepasadonan a bini kune.Pero Alan Lomax ta duna un otro ehèmpel di kantikanan ku ta komparabel ku blues loké a haya na Nort-West Afrika bou di desendénan yamá Wolof i Watusi.E palabra 'BLUE' (blou) ta asosiá ku e sintimentu di melankoliko òf depreshon foi tempu di Elisabethania.E outor merikano Washington Ivring a duna e termino "the Blues" manera e tabata definí foi aña 1807.E historia di e tradishon musikal di blues ku ta kompletamente (negro) ta di tende bisa òf un boka bisa otro palabra di e antepasadonan ku asina nan por a bai bèk mas leu den siglo,ku solamente e kuminsa dje historia na aña 1860.
Variashonnan[editá | editá fuente]
E variashon ku a bini foi e kantikanan religioso ku e katibunan tabata kanta pa ekspresá nan sintimentu i miserianan ta un reakshon riba mal tratu ku ta resulta den field holler(Ta un klank den nan stem)E Field holler ta duna forsa pa spiritual i blues,ku tabata trese mas ambiente den kampamentu di plantashinan den suìt.Despues di guera sivil blues a sigui plama bou di afromerikanonan den sùit i ta karga e nomber,musiká di katibunan di Afrika. Field hollers,ballades,musika di misa,rhythmic dance tunes,ku ta yama jump-ups,a desaroyá bira músika di kantantenan ku pregunta i rèspòns.
E ta kanta un liña i kitara ta respondé. Un kitara no tabatin hopi popularidat den tokamentu di blues, banyo tabata e promé instrumento di kuèrdè i di mas popular pa toka blues.Den añanan 1890 nan tabata toka blues hopi den siudatnan den sùit.E palabra"BLUES" nan ta usé en-general den e músika tradishonal.Tabatin hopi hende ku nan mes opinon kiko ta blues,tin ta bisa ta un eskala di struktura,un filosofia,un struktura di akort,òf e tono di un akort manera falsu.asina tabatin hopi hende ku nan mes interpretashon di blues,pero ta sigur ku blues ta di origen afromerikano ku melodianan harmonisá ku tono di akortnan oOropeo. Músika oropeo tabatin otro sistema,nan no tabata kanta manera ta kanta blues ku hopi sintimentu i emoshon den nan stem manera nan ta yora. E "blue notes" no ta tono den eskala músiko di Oropa,ta un karakteristiko di blues.Tin tres blue note den eskala músika di blues.Tempu ku nan a kuminsa ku notashon di blues musik nan sali riba e eskala músika di blues.Tin hopi makis di melodia i ritmonan den blues ku ta difisil,pero nan no ta imposibel pa notashon musikal.prome ku a bin ku notashon di field holler,no tabatin niun musikante ku tabata toka e sorto "blue note" nan aki riba un instrumènto di musika.E blues di tempu nan pasa tabata iregular kua ritmo,nan tabata toka un pida i papia un pida,manera por tende den diskonan bieu dje artistanan legendario di blues manera Charley Patten,Blind Lemon Jefferson,Robert Johnson i Lightnin'Hopkins.E prome estilo di blues ku a haya fama na aña 1911 tabata di kompositor W.C.Handy (1873-1958) i tambe e tabata un poétiko i a duna e formashon artistiko na blues ku a kuminsa haya popularidat ront di añanan 1910 ku e publikashon di "Memphis Blues"(na 1912) i "St Louis Blues"(na 1914).Na aña 1913 ya nan registrá e blues instrumental.Despues di sklabitut ku hopi katibu bandoná plantashinan i bai biba den siudat pa buska trabou,esnan musikante a kuminsa toka blues den bar,kabarètnan den siudat i hendenan a kuminsa balia riba ritmo di blues nan a bin yamé Rythm and Blues anto e blues ku nan trese siudat a haya e nomber City Blues.
Músika famoso[editá | editá fuente]
Na añanan 1920 blues tabata un músika famoso na Merka, blues a kuminsa plama riba henter Merka, komo ku hopi migrante afromerikano di sùit a bai nort pa buska un bida mas mihó den siudatnan grandi den nort. Hopi músiko di e estadonan sùit a bai nort, pasobra situashon den sùit a kuminsa eskalá outoridatnan a kuminsa abusá di musikonan afromerikano den bar, kabarèt i klupnan di lus kòrá. Den nort e músika tradishonal a kuminsa haya un forma grandi.
E promé kantantenan muhé Mamie Smith i Bessie Smith ku tabatin hopi fama den e tempu ei.Mamie Smith graba su promé blues vokal na aña 1920"Crazy Blues".Na añanan 1930 pa '40 tabata e kantante legendario di blues i jazz Billie Holiday ku a graba i bende mas ku mion disko.(tin un pelíkula menshoná,na e álbùmnan titulá,"lady Sings the Blues".)E popularidat enormé di blues tabatin un influensia importante riba e músika Jazz benidero den tempu ei.(tabata e inisiá dje musiká popular yamá jazz) i ku ta fuente di tur estilo di músika PÒP di awendia.E Afro-merikanonan a kuminsa usa mas instrumènto manera guitara,piano,bas,saksofon,drùm i sinfonia di boka pa toka blues,despues a bin introdusí tambe guitara ku èmplifayer ku zonidó mas duru.Den siudatnan grandi manera Chicago i Detroit na fin di añanan 1940 pa kuminsa'50 e kantante i tokadónan manera Muddy Waters, Willy Dixon,John Lee Hooker,Howlin'Wolf,Elmore James i hopi otro mas tabata toka loke nan ta yama Mississippi Delta Blues,kompañá ku guitara,bas,drùm sèt,piano i de bes en kuando senfonia di boka òf otro instrumènto di bientu.T'Bone,Walkerna Housten i B.B.king ku Memphis Blues tabata e famoso tokadónan di guitara ku estilo jazz.
Rock & Roll[editá | editá fuente]
Na kuminsamentu di aña 1950 a bini estilo kompletamente otro di músika nasé foi rhythm and blues (e blues bailabel) i boogie woogie (blues instrumental aselerá).E disc-jockey Alan Freed a duna e músika nobo e nomber Rock and Roll, asina e nomber a surgí. Alan a propogá e músika aki i hasi'é popular bou di generashon blanku,dje manera ei a kibra e segregashon rasial ku tabata normal e tempu ei pa laga e generashon blanku siña konose músika Afro-merikano Rock and Roll ku a pone henter mundu kompletamente kabes abou.Músikonan manera Little Richard, Elvis Presley, Fats Domino, Ray Charles, Chuck Berry, Jerry Lee lewis, Bill Haley, (ku a mesklá e músika country and Western ku Rhythm and Blues) su hit tabata (Rock around the clock) asina tabatin hopi otro músikonan nan mas.Tur músikonan aki a haya fama i graba hopi disko gana hopi sen bira riko den un periodo kòrtiko.
Blues moderno[editá | editá fuente]
Na kuminsamentu di aña 1960 hopi Merikano blanku i Oropeonan musiko a deskubrí City Blues. Hopi dje bluesband nan manera Paul Butterfield bluesband, The Rolling Stones, Yardbirds, John Mayall's Bluesband Cream, Canned Heat, Fleedwood Mac, asina e generashon Blanku hoben dje tempu aya a bin siña konosé blues músika mas miho,komo promé no tabatin bon kontakto den komunidat entre blanku i Afro-merikano. Te na momentu ku e músika rock and roll a surgí na 1950 a trese kambio bou di e hobennan merikano. E hobennan blanku a kuminsa interesa den músika tradishonal blues.Despues e músikonan blanku a sigi ku nan mes estilo di toka blues,yamá Rock Blues òf blues blanku.E musikonan blanku i afromerikano a haya hopi fama ku e rock blues, kitaristanan konosí tabata Jimi Hendrix, Eric Clapton, Otis Rush, Jimmy Page, Eddie v. Halen. E generashon di fin di 1940-1950 ku ta Albert Collins, B.B.King,i difuntu John Lee Hooker a sigi gosa dje splenternan ku a surgí foi blues tradishonal e generashon nan despues menera Buddy Guy,Otis Rush, Robert Gray, Eric Clapton i hopi otronan ku a bini despues ta gosa di músika te awendia. Blues ku Jazz ta un estilo di músika ku a surgí mas ku'n siglo pasá. Den tur generashonnan ku a pasa nan a keda toka i kanta blues i jazz te awendia.Tabatin hopi meskla nan di músika ku a surgi foi blues tabata pa un temporada, despues no tabata tende nada mas di nan.


text:
Pekadónan na Sion ta yen di teror; temblamentu a gara e malbadonan. “Ken di nos por biba kaminda tin kandela ku ta destruí? Ken di nos por biba kaminda tin kimamentu etèrno?” Esun ku ta kana den hustisia i ta papia ku sinseridat, esun ku ta rechasá ganashi inhustu i ta sakudí su mannan, nengando plaka pasá bou di mesa; esun ku ta sera su orea pa no tende di dramamentu di sanger i ta sera su wowo pa no mira maldat
Isaías 33:14-15
Pa Dios biba den bo bida, bo mester ta hustu, papia ku rektitut, ninga di hasi malu, rechasá soborno kometé pa medio di regalo òf kualkier manera, tapa bo oido i sera bo wowonan pa e maldatnan di e mundu aki. E hustu ta biba pa agradá nan Señor na promé lugá, p’esei, e tin e presensia di Dios den dje.


text:
Aki un reseta pa bo mes traha 'bruine bolletjes' na kas.
INGREDIENTS
1000 gram Volkoren Meel
20 gram Salu
50 gram Kleinbrood poeder
30 gram Bruinbrood poeder
30 gram Pasan
30 gram Aromalt
20 gram Yeast
560 gram Awa friu
Plancha ku Bakpapier
PREPARATION
Stap 1 Sende e fòrnu na 230˚C i repará un plancha ku bakpapier.
Stap 2 Den un bowl pone tur ingrediente huntu. Basha e awa i traha un mansa. .
Stap 3 Laga e mansa bati mas o menos 10 minüt.
Stap 4 Ora e mensa ta kla, korta e mansa na pida pida. Bol kada pida mansa i pone nan riba e plancha ku bakpapier. Ora nan ta riba e plancha laga nan reis pa 30 minüt.
Stap 5 Manda e plancha fòrnu mas e menos 15 minüt.
Tur e artíkulo i ingredientenan pa traha 'bruine bolletjes' ta obtenibel na Caribbean Bakery Supplies!


text:
Souax Gill Sport ganando 7 pa 1 kontra Pichingolo Nissan a forsa e di kuater wega den final di sòfbòl femenino dòbel A. Apesar ku e tim ainda ta na bida, e ta ketu bai ku lomba kontra di muraya komo ku Pichingolo ta un paso for dje titulo kampionil.
Despues ku Souax Gill Sport a klasifiká na promé lugá den kampionato regular, ela pasa fasil pa final ganando di The Fighting Team. Pichingolo di su parti tabatin ku gana di Sta Rosa Angels Vanddis i despues tambe The Fighting Team pa yega final.
Despues di gana e promé dos weganan dje seri final, Souax a logra para e racha di Pichingolo den e post temporada. Hungadó mas balioso den e di tres wega aki tabata picher J’Dah Girigorie ku a sobresalí riba montikulo pa Souax.
Girigorie a haña bon sostén di su koleganan na bate ku den e promé dos inennan a hinka 5 kareda. Esaki tabata danki na batasonan di entre otro Eva Voortman, Rianthe Winklaar i Lyuska van ‘t Kruys. Finalmente Van ‘t Kruys i Thanysha Gil a tèrminá komo e mihó batiadónan di wega, kada un ku 2 hit den 3 turno (3-2).
Den e di tres wega di final picher Arnalda Margaritha no tabata por a kontené e ofensiva di Souax. Ela resultá e picher pèrdèdó, miéntras ku Rigmayra Poulina i Anais Piar tabata e mihó batiadónan pa Pichingolo Nissan. Kada un a bati di 3-2.
Souax Gill Sport tabatin 7 kareda riba 9 hit, miéntras ku e tim no a fildea perfecto: 0 eror. Pichingolo Nissan a skor 1 kareda riba 6 hit I tabatin 2 fayo den defense.
E final ta sigui djabirèrnè awor den Sam Bunting Ballpark. E di kuater wega ta kuminsá 8or.


text: Assistir Kidou Senshi Gundam: Suisei no Majo Episódio 4 Online, Kidou Senshi Gundam: Suisei no Majo EP 4 Completo, Baixar Kidou Senshi Gundam: Suisei no Majo Episodio 4, Assistir Kidou Senshi Gundam: Suisei no Majo Episodio 4 Completo, Assistir Kidou Senshi Gundam: Suisei no Majo ep 4 HD,Assistir Kidou Senshi Gundam: Suisei no Majo Completo HD,Kidou Senshi Gundam: Suisei no Majo Todos os Episódios Disponíveis,Kidou Senshi Gundam: Suisei no Majo HD, Mobile Suit Gundam: The Witch from Mercury Online, Animes Grátis, Animes Online


text:
Oranjestad: Na momento cu un mucha siña tocante derecho di Mucha, e ta siña cu e tin derecho. Tambe e ta siña cu otro persona tambe tin derecho, y cu esaki tin cu ser respeta. Educacion tocante derecho di mucha ta siña e mucha tambe cu e tin derecho di para pa sumes contra esanan cu lo por tin un mal intencion cune.
20 di november ta e dia cu nacional y Internacional Derecho di mucha ta ser celebra. Tambe ta e dia cu Fundacion Telefon pa Hubentud Aruba ta celebra 23 aña di existencia. 23 aña pasa ariba 20 di november ta e prome biaha cu un mucha a marca e number 131 y a ricibi ayudo di Telefon pa Hubentud.
Den cuadro di e celebracion di dia di derecho di mucha, Fundacion Telefon pa Hubentud Aruba lo ta organisando diferente actividad. Durante e actividadnan lo ta concentrando pa informa diferente actornan den nos comunidad tocante derecho di mucha. Ta trata di informacion tocante derecho di mucha pa nos muchanan, nos hobenan, mayornan y famia completo.
Fundacion Telefon pa Hubentud Aruba ta organisa primeramente ariba 14 di november ‘Get the Message?!’. ‘Get the Massage?!’ lo tuma lugar na The Movies @ Gloria. Durante ‘Get the Message?!’ studiantenan di International School of Aruba y otro hobenan den nos comunidad lo mira diferente short movie cu ta trata diferente derecho y lo analisa y elabora tocante e derechonan. Esaki lo tuma lugar na The Movies @ Gloria di 10:00 am. pa 12:00 pm. Na e momento aki e hobenan lo ricibi informacion tocante derecho di mucha.
Despues ariba 16 di november Fundacion Telefon pa Hubentud Aruba lo ta organisando ‘Play & Learn’. ‘Play & Learn’ lo tuma lugar na Colegio Hilario Angela di 9:00 am. te cu 12:30 pm. Durante ‘Play & Learn’ Fundacion Telefon pa Hubentud Aruba lo ta haciendo diferente ehercicion tocante derecho di mucha cu e muchanan di klas 3, 4, 5 y 6. E muchanan di klas 1 y 2 lo siña tocante derecho di mucha door di diferente wega cu lo ser ofreci pa Hunga Teca. Tambe e muchanan di tur klas lo ta bezig cu diferente ehercicio deportivo cu lo ser brinda pa IBISA. E dia lo termina cu musica.
Diabierna 18 di november diferente informacion tocante derecho di mucha lo ser comparti cu mayornan pa medio di e programa Nos Mainta atraves di Telearuba. Ya pa 6 aña consecutivo cu Nos Mainta den alianza cu Fundacion Telefon pa Hubentud Aruba ta para keto durante e programa Nos Mainta ariba e derecho di nos muchanan. E mainta aki lo tin diferente partner presente. Heart-Centered Leadership Foundation Aruba, Futura y PSYMIA lo ta compartiendo hunto cu Fundacion Telefon pa Hubentud Aruba informacion tocante e importancia di opinion di mucha, ricibi informacion y salud di mucha.
Un partner importante den e celebracion aki ta The Movies @ Gloria. Desde 20 di november tur mucha y hoben na Aruba por bishita The Movies @ Gloria y disfruta di diferente short movies tocante derecho di mucha completamente gratis. Pa informacion tocante dia y orario di e short movies tocante derecho di mucha por consulta e website, facebook y instagram di The Movies Aruba.
Tambe desde 14 di november te cu 20 di november henter famianan ta invita pa durante nan paseo den auto pa pasa banda di Hyatt Place Aruba Airport y mira e show di luz ariba e edificio di Hyatt Place Aruba Airport. Di 14 di november te cu 20 di november e show di luz ariba e edificio di Hyatt Place Aruba Airport lo haci uzo di e colornan geel cu ta presente e color di logo di Fundacion Telefon pa Hubentud Aruba y e color blauw cu ta representa e color di derecho di mucha.
Fundacion Telefon pa Hubentud Aruba kier a gradici su diferente partnersnan cu ta tuma nan impacto social na serio y ta inverti den e muchanan y hobenan di Aruba. Un gradicimento ta bai na Aruba Airport Authority N.V., Web Aruba N.V., Setar, The Movies Aruba, Hyatt Place Aruba Airport, The Salamander Group y media di Aruba.
Pa mas informacion tocante e celebracion di dia di derecho di mucha por tuma contacto cu Fundacion Telefon pa Hubentud Aruba via nos facebook: https://www.facebook.com/telefon.hubentud/, email: telhubentud@gmail.com of telefon 5886138.


text:
Siglo XXI ta caracterisa pa digitalisacion y innovacion na nivel global. Digitalisacion ta cambiando mundo ya cu e ta cambia nos forma di biba y traha pa manera mas eficiente. Digitalisacion ta hopi importante tambe pa preserva y haci accesibel nos herencia cultural.
Den cuadro di esaki Minister Xiomara Maduro ta presenta dos programa durante cual lo brinda informacion tocante trabounan cu a y ta wordo haci pa salvaguardia e coleccion di Pais Aruba.
Minister di Cultura ta informa cu Biblioteca Nacional Aruba y Archivo Nacional Aruba y UNOCA ta trahando conhuntamente pa asina yega na un Plataforma digital di nos coleccion nacional di Aruba. Durante e prome programa aki, sr. Peter Scholing di Biblioteca Nacional Aruba, sr. Raymond Hernandez, sr. Edric Croes y sr. Johny van Eerden di Archivo Nacional Aruba lo elabora riba e trabounan haci di digitalisacion pa pone e informacion accesibel pa tur hende.
E prome programa di ‘Haci nos Herencia Cultural accesibel’ lo wordo pasa dialuna dia 14 di november pa 7’or di anochi na TeleAruba y diamars, dia 15 di november pa 8’or na DiarioTV.


text:
Oranjestad-Unbes escogi y huramenta como representante di pueblo bo mester ta conciente cubo tin un rol hopi importante den nos comunidad y sigur pa nos hobennan. Hopi biaha bo ta haya e impreshon cu politiconan ta lubida cu nan ta wordo mira y cu pueblo ta spera nan comporta nan mes manera tal. Parlamento di Aruba ta e organo mas halto den constitucion di nos pais y den principio mester lead by example. Ora nos ta papia cubo mester ta un ehempel pa comunidad kiermeen cu cada parlamentario individualmente mester tin un bon reputacion demostrando esaki den sala di parlamento pero tambe pafor.
Obviamente loke nos tur kier ta un parlamento di NIVEL y uno respeta! Pero esakinan bo ta gana demostrando cu bo accionan. Tur parlamentario mester mustra cu nan ta respeta nan reglanan y cumpli cu reglamento di ordo manera ta stipula. Si bo faya pa sigui reglamento di ordo ta prueba caba cubo no tin disciplina y cu pueblo no ta interesabo. Parlamentarionan mester ta conciente cu pueblo ta paga salario y como tal ta ser spera un politica di nivel halto cual cumpli cu reglanan ta halto riba e lista di exigencianan.
Algo cu bo ta nota durante reunionan di parlamento ta cu parlamentarionan hopi biaha no ta ALCASO den e debatenan. Cu esaki mi ta referi na desvia di e tema cu na e momentonan ey parlamento ta tratando. Actualmente tanto parlamentarionan y ministernan durante un reunion ta tuma hopi tempo pa papia pero ta dedica esakinan pa meramente kita credito di gobiernonan di 8 of 12 aña pasa. Siendo cu e ta obvio cu nan ta gobernando awor y nan por tuma decisionan awor pero ta opta pa culpa gobierno di pasado pa nan eror, negligencianan of incapacidad actual. Pero desviacionan ta tuma lugar cada biaha na diferente forma entre otro door di tiramento di palabra, manda sunchi, grita enz. Faltando respet no solamente pa nan coleganan y e organo riba su mes. Loke nan mester realisa ta cu esnan cu ta wak y sigui reunionan lo bai husga a base di e actonan aki.
Ultimo reunionan tin un fenomeno di bully tambe den parlamento y parlamentarionan masculino cu ta falta respet pa esnan femenino. Dunamento di nomber na otro pa e estado fisico di un persona ta algo di condena den tur sentido y ta di lamenta cu esaki ta sosodiendo. Un biaha mas nos ta ripiti cu hobennan kier wak ehempel pa nan sigui jamando hende pa nombernan di bestia sigur no ta e caminda! Algun luna atras a sosode un caso cu un parlamentario masculino di AVP tawata rebaha e parlamentarionan femenino di MEP invitandonan pa wak su partinan intimo. Mi ta puntra mi mes ta den ki estado di decadencia nos ta?! Hustamente riba e tipo di actonan aki pueblo lo mester bai husga ken si of ken no lo bai drenta parlamento.
No mester exclui e hecho cu pueblo ta desea tambe pa tin parlamentarionan responsabel den nan trabou cu ta studianan documentonan y preparanan mes pa cada debate of tratamento di ley . Si nos wak aprobacion di e presupuesto 2014 esaki mester wordo considera como un eror grandi den historia di Aruba pasobra parlamentarionan ciegamente a sostene cifranan cu tawata totalmente irrealistico y incompleto. Parlamentarionan a faya kinan di cuestiona y controla gobierno cual por wordo considera como incapacidad.
Loke mi a menciona ariba ta algun ehempel di con leu nos ta cu nos nivel en general. Ta pesei e ta importante pa pueblo ta critico cada eleccion pa no pone ken cu ta na un puesto asina importante. Como hoben politico mi ta spera cu algun dia nos por mira un parlamento di NIVEL halto unda cu tur representante di pueblo lo sa di siguinan reglanan, ta alcaso, comportanan mes, respeta otro, demostra responsabilidad y compromiso cu nan trabou.


text:
ORANJESTAD – Banda di subsidionan social pa muchanan di famia di menos recurso cuminsa aña escolar nobo debidamente prepara, Gobierno di Aruba tambe a anuncia ayera e implementacion di un ayudo na famianan cu tin un yiu ta atende Colegio Arubano. Manera ta conoci, gastonan di buki na e scol menciona ta core den mas di 1 mil Florin y Gabinete Mike Eman II a tuma nota cu pa un gran cantidad di famia, un ayudo ta hopi util. Famianan cu tin un entrada combina bou di 37 mil Florin pa aña, ta bin na remarke pa haya un subsidio na balor di 550 Florin destina na Boekenfonds di Colegio Arubano na nomber di nan yiu.
“Nos ta creando e programanan aki mas dirigi riba e muchanan. Antes a inicia e parti di mehoracion di entrada pa loke ta Bijstand cerca cabes di famia y extra miembro, mientras cu durante ultimo aña a enfoca tambe riba un yudansa acopla na e mucha cu ta bay scol pa sigura cu e tin suficiente entrada pa drenta scol y cu e paña, alimentacion y tur buki cu tin mester,” asina Prome Minister Mike Eman a declara diabierna atardi durante un anuncio publico. Di e manera aki ta percura pa e partinan mas basico pa e famia tin un solidez, “pero tambe pa duna e sinti cu Gobierno tey pa para hunto cu nan den e tarea di lanta nan yiunan si tin poco recurso,” tabata e palabranan di Premier Eman.
E subsidio aki ta forma parti di e pakete denomina ‘Prosperidad Comparti’, anuncia pa prome biaha na januari ultimo y cu cual Gobierno di Aruba ta brinda tambe aumento di pensioen di biehes, aumento di salario minimo, reduccion di tarifa di coriente residencial y comercial, entre otro iniciativanan. Prome Minister Mike Eman: “Ta un honor di por presenta ‘Prosperidad Comparti’ den contexto di aña escolar nobo. Nos sa cu un ayudo di Gobierno no semper ta cubri tur cos, pero esaki ta mas cu un redoblacion di loke tabata haya na 2009.” Famia cu ta cumpli cu e criteria ta ser pidi pa acudi lo mas lihe posibel na Departamento di Asuntonan Social pa realisa e tramitenan necesario.


text:
PALM BEACH, ARUBA – E compleho di Aruba Marriott recientemente a nombra su asociadonan y lidernan cu a briya durante e di tres kwartaal di 2022. E programa di reconocemento aki ta uno sumamente importante pa e compania como un acto special di aprecio, pa asina reconoce e esfuerso adiciona y alabes celebra e logronan di cada asociado y lider cu a destaca durante e periodo di cada kwartaal.
E asociadonan y lidernan nomina a wordo escohi door di nan supervisor, manager y e team ehecutivo pa nan excelente trabou y dedicacion. E premionan cu a wordo otorga ta ‘Associate of the Quarter’, ‘Supervisor of the Quarter’ y ‘Manager of the Quarter’ representando e diferente areanan di ‘Front of the House’, ‘Back of the House’ y ‘General’.
Ganadornan Kwartaal Tres di 2022:
- Front of the House Resort Winner: Naygel Jansen
- Back of the House Resort Winner: John Alzate
- Front of the House MVW Winner: Angel Loefstop
- Back of the House MVW Winner: Maria Pereira
- General Category Winner: Jazmin Roa Barrera
- Supervisor Resort Winner: Joshua Gomez
- Supervisor MVW Winner: Kateline Tromp
- Manager Resort Winner: Gislaine Croes
- Manager MVW Winner: Mariana Eduwardo
General Manager di e compleho di Aruba Marriott, Sr. Raoul Lemmerling, hunto cu e team ehecutivo y staf di Aruba Marriott ta orguyoso di tur e nominadonan y ganadornan y ta manda palabra di felicitacion pa cada un di nan cu e logro bunita aki.
Adicionalmente di a celebra e nominadonan di e kwartaal, Aruba Marriott a honra y celebra lealdad di su asociadonan caminda a conmemora e aniversario di nos asociadonan cu a cumpli 5, 10, 15, y 20 aña di servicio cu nos compania.
Pa esnan interesa pa cuminsa nan carera na Aruba Marriott, por visita www.marriott.com/careers pa aplica.
Aruba Marriott Resort & Stellaris Casino a habri na aña 1995 cu 411 camber y a añadi 3 camber na 2018. Na aña 1999 a habri Ocean Club cu 311 camber y na aña 2004 a habri Surfclub cu 900 camber. Na tur, e famia di Marriott Aruba ta consisti di mas o menos 1200 associado den servicio directo. E compleho di Marriott Aruba ta esun di mas grandi den henter Caribe, tanto den cantidad di camber como den cantidad di empleado.


text:
Oranjestad-Na e momento cu Gobierno a institui Dialogo Social a pone Parlamento un banda. Dialogo Social no ta un organo legal segun nos Staatsregeling.
Gobierno a traha presupuesto 2014 y a mande, ainda despues di consehonan negativo di Conseho Social Economico (Sociaal Economische Raad) y Conseho Consultativo (Raad van Advies) directamente pa Gobernador , como hefe di estado di Aruba pa e firma pasobra den e funcion ey gobernador no tin responsabilidad politico (politieke verantwoordelijkheid). Gobernador a purba di scapa cara di e prome ministro y ministro di Financia (Gobierno) dor di mande tur 2 biaha bek.
Gobierno a dicidi pa manda e presupuesto e ora ey na Parlamento pa aprobacion. Parlamento a aproba e presupuesto cu su mayoria di 13 voto. Y despues Gobierno bolbe hiba e presupuesto 2014 pa Gobernador firma pasobra ta Parlamento su mayoria a aproba esaki. Gobernador na su turno a nenga di firma e presupuesto aki segun articulo 43 di nos constitucion (Staatsregeling). Un presupuesto cu ta trapa riba e Tratado di Derechonan Humano dor di trece baby y muchanan cu ta cay bao supervision di hues, personanan cu limitacion, pensionadonan cu derechonan adkiri den peligro di hamber, pobresa y miseria (genocida). Dunando asina Gobierno y Parlamento un mocion di desconfiansa. Fuera di esaki ya caba ministro di Finansas a haya supervision di Comissie Financieel Toezicht (CFT) di Koninkrijksministerraad. Esaki kier men cu CFT a pone Parlamento y Gobierno bao curatela. Pa e motibo cu Gobierno no por produci un presupuesto cu ta cumpli cu e Comptabiliteitsverordening di Aruba, cu ta un ley masha halto mes den nos constitucion (Staatsregeling). Y di con Parlamento ta bao curatela pasobra nan no tabata capaz y capacita pa analisa, controla y coregi e presupuesto aki. De facto nan a duna nan mes un brevet van onvermogen y haci nan mes obsoleto.
Y peor ainda nan e celebra e aprobacion di e presupuesto devastador aki na grandi den parlamento. Unda e prome ministro y hefe di fraccion di coalicion y presidente di parlamento a brasa y sunchi otro.
Analisando henter e asunto aki mester urgi e gobierno aki pa tuma su retiro, pasobra e no ta capaz pa goberna e pais Aruba. Y mester urgi e coalicion pa entrega nan retiro na gobernador y disolve Parlamento. E otro sugerencia ta na e parlamentarionan di oposicion pa nan tambe pidi nan retiro na gobernador pa asina demostra Hulanda cu nan no ta forma parti di e poppenkast aki.
Y pidi Gobernador pa proclama un eleccion den 3 luna. Y pa instala un zakenkabinet pa un periodo di 6 luna pa asina inventarisa tur proyectonan cu tin y gastonan y debenan cu tin pa asina por traha un presupuesto realistico y un programa di prioridad cu por saca e pais Aruba for di e crisis aki.


text:
Artikulo konfiská.
KOMUNIKADO DI PRENSA 511 / 2019
9 desèmber 2019
Artikulo konfiská.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku entradanan hudisial ku a tuma lugá djabièrnè 6 di desèmber 2019, den área di
Otrobanda (Komunikado di Prensa 506/2019), polis a haña i konfiská algun artikulo
problablemente prosedente di ladronia.
Ta trata aki di e siguiente artikulonan:
8 oloshi;
6 kadena;
1 moneda grandi;
1 renchi orea;
1 medayon.
Kualke persona ku pa medio di ladronisia of atrako a pèrdè un di e artikulonan ariba
menshoná i ku por proba ku e artikulo ta pertenesé na dje, por tuma kontakto ku polis na e
siguente numbernan di telefèn, 866-6239, 866-6241 òf 866-6270.
Korda ku mester presentá ku e prueba nesesario ku por mustra ku e artikulo ta di bo.


text:
Bo ta sa e importansia pa tur dia bo kuminsa bo dia ku Dios? Lo bo puntra kon esaki lo ta, akaso mi orashon ku mi hasi no ta sufisiente? Wèl hasi orashon en realidat ta ser-humano komunikando esta papiando ku Dios tresiendo su petishonnan, gradisimentu na Dios, pero Dios di su banda tambe ke komunika bek na nos, kual e ta hasi 99% atraves di su palabra. P'esei kuminsa bo dia ku e alimentashon di e palabra i durante dia ta sumamente importante. Yozue ta rekorda nos den Yozue 1:8 "E buki di lei aki lo no apartá for di bo boka, ma bo mester meditá den djé di dia i anochi, pa bo pèrkurá di hasi konforme tur loke ta pará skirbí den djé; pasobra e ora ei lo bo hasi bo kaminda prosperá, i e ora ei lo bo tin éksito."
Ban uni ku nos tur mainta di nobo pa nos kuminsa nos dianan ku e alimentashon di e palabra di Dios.


text:
natacion
-
Lima2019
Posicion 8 pa Patrick
Patrick Groters a keda na posicion number 8 den e gran final di 200m lomba den e Panam Games Lima…Read More »
-
Lima2019
7 lugar pa Mikel
Mike Schreuders ta keda na di 7 lugar den e Weganan Panamericano Lima 2019 E landado di Aruba a wanta…Read More »
-
Lima2019
Mikel y Patrick ta na Lima
Landadonan Mikel Schreuders y Patrick Groters a yega Lima, Peru y ta cla pa competi diamars awo Despues di a…Read More »
-
Buenos Aires 2018
Anahi Schreuders a landa un tempo di 1:15.14
Anahi Schreuders a landa un tempo di 1:15.14 den e 100m pecho pero no tabata suficiente pa drenta e final…Read More »
-
Buenos Aires 2018
Anahi ta conta di e prome dianan na Buenos Aires
Anahi Schreuders ta conta di su experiencia na e Ceremonia di Apertura di e Weganan Hubenil di Buenos Aires y…Read More »
-
Buenos Aires 2018
Anahi Schreuders a landa un tempo di 34:37
Anahi Schreuders a landa un tempo di 34:37 seconde den e 50m pecho pero no tabata suficiente pa drenta e…Read More »
-
Barranquilla2018
Natacion di Aruba ta bisa ayo na Jordy Groters
Natacion di Aruba ta bisa ayo na un gran landador, esta Jordy Groters. Aki na e Weganan CAC e hoben…Read More »
-
Barranquilla2018
Daniel ta conta di e Weganan di Barranquilla
E hoben Daniel Jacobs ta conta nos mas riba su experiencia aki na Weganan Centroamericano y del Caribe Barranquilla 2018.Read More »
-
Barranquilla2018
Jordy ta termina su carrera
Jordy Groters ta termina su carrera di natacion na e Weganan Centroamerico y Del Caribe aki na Barranquilla. Jordy semper…Read More »
-
Barranquilla2018
Natacion a sigi den e Compleho Eduardo Movilla
E anochi di natacion den e Complejo Acuatico Eduardo Movilla aki na Barranquilla, Colombia caminda e Weganan Centroamericano y del…Read More »


text:
E vicepresidenta di e Asamblea Nacional di Venezuela Iris Varela a cuestiona na e Tribunal Supremo di Husticia y e Ministerio Publico di e aresto di Juan Guaido. E ta bisa cu e kier pa departamento bisa dicon cu e lider opositor no a keda deteni.
“Mi lo kier tende un splicacion di Tarek William Saab y Maikel Moreno”, Varela a bisa cu entrevista cu e television Globovision di e fiscal general y e presidente di Tribunal Supremo di husticia respectivamente. “Mi lo kier nan bisa e pais ca ta e motibo dicon un persona ta comete un delito na flagrancia y no ta keda deteni. Esey ta locual nos ta bay puntra e Asamblea Nacional, nan ta invitando pa bay e comision special.”
Na january, na parlamento electo a keda cuestiona na december a crea un prome sesion un comision special dirigi pa investiga pa yama crimen presuntamente cometi pa varios diputado opositor electo na 2015, un comision cu ta inclui un propuesta pa e mesun Varela.


text:
Nos negoshinan local ta haya nan mes obliga pa tuma medidanan en coneccion cu e Coronavirus (COVID-19), sea nan a cera of nan a manda empleadonan cas.
Nos di Caribbean Mercantile Bank ta haci nos maximo esfuerso pa contribui na brinda un alivio na nos clientenan.
Manera indica anteriormente, nos a activa nos “Plan di Continuidad di Negoshi” (Business Continuity Plan) y ya caba a anuncia algun medida operacional/interno pa sigui protega nos empleadonan contra e riesgonan di contrae e Coronavirus.
Naturalmente, bienestar di nos clientenan tambe ta prioridad y nos ta consciente cu diferente cliente personal y comercial lo bai pasa den temponan dificil cu menos entrada.
Pesey CMB como parti di MCB Group a tuma e siguiente decisionnan como prome paso:
ALIVIO FINANCIERO*
- Pa 3 luna (maart, april y mei) lo pone un moratorio riba prestamonan personal y comercial.
- Esaki kiermen cu pa e siguiente 3 luna, CMB lo suspende automaticamente pagonan riba prestamo personal, prestamo pa auto, prestamo di hipoteca personal. Pues no ta paga capital y tampoco interes; e interes lo wordo capitalisa riba e prestamo. Nos lo sigui evalua e situacion y caminda ta necesario lo haci ahustacion adicional.
- Pa prestamo comercial por fabor contacto bo account manager via email of telefon pa yega na un areglo pa cu e pagonan.
- Persona of negoshi cu mester di espacio financiero adicional por tuma contacto cu banco via email of telefon pa discuti un facilidad di credito temporal.
- Pa cualkier otro necesidad financiero, nos banco ta keda dispuesto pa evalua esaki individualmente.
Ordo pa transferencianan local y internacional cu wordo entrega personalmente na un sucursal prome cu 11:00 AM lo wordo procesa mesun dia.
Pa proteccion y seguridad di nos clientenan y conforme informacion di autoridadnan di salubridad, nos lo permiti solamente un cantidad limita di cliente pareu den cada sucursal.
Nos ta suplica nos cliente y bishitantenan pa por fabor sigui e instruccionnan di nos cuerpo di seguridad.
Nos ta pidi encarecidamente na nos clientenan pa haci mas uso posibel di nos servicionan electronico manera por ehempel Online Banking, Mobile Banking, Fuel Up pa yena gasolin y por haci pago cu bo Bancomatico Debit Card y tambe si mester usa machinenan di ATM.
E ta nos compromiso cu nos lo sigui duna nos aporte, conseho y comparti nos miho pensamentonan con pa surpasa e temporada aki.
Den temponan dificil aki tambe nos kier a yama bo danki pa bo confiansa den nos banco.
Keda pendiente di mas informacion di CMB, por fabor Live Chat cu nos via eAmigo Online Assistance na www.cmbnv.com, of tuma contacto cu nos via 522-3000. Tambe por bishita nos paginanan di Facebook, Instagram of Twitter pa cualkier update.
*Prestamonan personal of comercial cu tin mas cu 90 dia di pago atrasa, NO ta bini na remarke.


text:
Skirbi ta duna kurpa riba pensamentunan i hala na e palabranan tokante un realidat ku ta di nos so. Unabes ku un mente risibí un kurpa, ke men , e palabranan ta skirbí, nan ta bula bai i por yega hopi leu. Si, nan ta haña e poder di bula i penetrá den otro mente- i kurasonnan. Nan ta fruktífero pa e bon i pa e malu, dependiendo di e interior di kada eskritor.
Mi ta gusta lesa i skucha tokante temanan difísil i profundo! Esnan ku normalmente no sa papia di nan. Sin embargo, mi ta apresiá e tekstonan simpel, orashonnan kòrtiku i e lenguahe informal.
Ke men, ora mi ta skirbi, mi no ta kere ku loke mi tin ku bisa sea importante òf kambia e mundu, pero mi ta registrá un tiki di mi persepshonnan, pa komprondé mihó i fortalesé ainda mas mi opinion tokante di bida. (Klaro ku mi ta alegrá mi mes ora ku mi bida mishi ku e bida di otro hende i e kambia di un òf otro manera).
Mayoria di nos no a wòrdu eduká pa un bida super saludabel i e redanan sosial a yega na kurashá solamente e bida eksterior, komo si fuera ku e interior ya no tabata importante.
Sin embargo, apartá nos bista for di nos mes ta kondusí na e pió ignoransia for di tur sobra. Komprondé tur kos i no bo mes ta kondená bo mes na e pió sufrimentu di mundu.
P’esei ta bale la pena skirbi, inkluso si ta un diario chikitu ku ta na e parti patras di bo kashi. Nos tekstonan no mester ta un obra literario òf trata di un tema speshal..
Ken a bisa ku solamente e “eskritornan” òf e “intelektualnan” i e “figuranan grandi” den Internet por skirbi? Ken a bisa ku e asuntunan trival no ta kondusí na un reflekshon profundo?
Awèl, vense flohera pa pensa i timides pa limpia bo alma!
Trapa e inseguridat i e miedu pa krítika!
Ignorá e doló di rechaso! Paso “feedback” por ta solamente opinion, ademas, sierto krítikanan ta kontribuí mas na nos kresementu ku muchu elogio.
Nos ta ban kuminsá skirbi?


text:
Ministernan di Reino ta firma Tratado pa formalisa cooperacion di Aduana den Caribe
Ministernan di Reino ta firma Tratado pa formalisa cooperacion di Aduana den Caribe
ORANJESTAD – Durante e di 41 reunion di e Caribbean Customs Law Enforcement Council (CCLEC) cu ta tuma lugar na Havana, Cuba, Paisnan miembro a firma un Tratado pa asina por formalisa e cooperacion Aduanero regional cu ta existi desde 1970.
Cu e formalisacion aki, e Caribbean Customs Organisation (CCO) ta haya na su disposicion e instrumentonan legal pa asina por fortalesa e cooperacion y tambe por intercambia informacion necesario na un manera mas eficiente y sigur.
Reino Hulandes desde principio a forma parti di e cooperacion Aduanero aki y pesey den presencia y cu firma di Secretario di Estado di Hulanda sr. Snel, Minister di Husticia di Sint Maarten, sr. De Weever y Ministernan di Finanzas di Aruba y Corsow, sra Ruiz-Maduro y sr. Gijsbertha a oficialisa e cooperacion Aduanero di e Paisnan di Reino den e Organisacion Aduanero di Caribe.


text:
Prome Minister Evelyn Wever-Croes: Den e di 38 session di ECLAC, PROME MINISTER A ENFATISA E AMBICIONNAN AGRESIVO CU ARUBA TA APLICA PA REACTIVA NOS ECONOMIA Y NOS TURISMO ‘No solamente pa recupera bek, sino pa recupera miho’
Prome Minister Evelyn Wever-Croes:
Den e di 38 session di ECLAC,
PROME MINISTER A ENFATISA E AMBICIONNAN AGRESIVO CU ARUBA TA APLICA PA REACTIVA NOS ECONOMIA Y NOS TURISMO
‘No solamente pa recupera bek, sino pa recupera miho’
Dialuna 26 pa diaranson 28 e tuma luga e di 38 session di e Economic Commission for Latin America and the Caribbean, ECLAC cu e aña aki a hiba como tema ‘Challenges for the Caribbean to build back better’. E sessionnan aki, mirando e situacion actual cu Covid rond di mundo, a wordo haci virtual.
Prome Minister Evelyn Wever-Croes tabata tin e honor di representa Aruba na e conferencia di ECLAC y a elabora riba e ambicionnan agresivo cu Aruba ta aplica pa reactiva nos economia y nos turismo: ‘No solamente pa recupera bek, sino pa recupera miho’.
“Ta hopi importante pa sigui reuni y conecta apesar di e circumstancianan actual cu Covid-19 a ocaciona den e region. Bida den nos region y di ciudadanonan a wordo interumpi severamente door di e pandemia aki. E realidad duro aki a conduci na un determinacion y un compormiso firme y fuerte pa recontrui, y esaki ta rekiri accion pa transformacion. Aruba ta compromete pa sigui traha enfocando riba innovacion y desaroyo sostenibel poniendo semper e ser humano central. Determina pa recupera di e crisis aki, mas fuerte, mas resiliente y mas inclusivo.
Hasta den e temponan aki cu a bin riba nos sin previo aviso, Aruba a mustra fortalesa y solidaridad. Gobierno a haci un yamada urgente di accion y a uni nos ciudadanonan pa participa den nos esfuerso pa desaroya nos plan di innovacion y recuperacion economico. E resultado a consolida e direccion comun di Aruba pa cu e Agenda 2030 di e SDGs. Ta garantisa nos ambicionnan no solamente pa recupera bek, sino pa recupera miho, mas fuerte, mas resiliente y mas inclusivo.
Traha hunto ta e unico manera pa avansa pa recuperacion y alcansa e Metanan di Desaroyo Sostenibel, SDGs. Y esaki ta loke Aruba a haci hunto cu nos partnernan.
Pa Aruba, esaki kiermeen un transformacion pa un modelo di turismo sostenibel.
Nos a desaroya protocolnan di siguridad, salud y otronan cu a permiti Aruba habri bek su fronteranan cautelosamente y yama nos turistanan bon bini na un manera sigur. Tambe, Aruba ta e hogar di e hotel cu mas certificacion ecologico di Caribe, Bucuti & Tara Beach Resort, cu ta e prome hotel di mundo cu a gana e prestigioso premio ‘Global United Nations 2020 Climate Action Award’, cu a wordo anuncia oficialmente e siman aki. Aruba ta estableciendo un standard mundial den e industria di hotel y turistico y ta señalando e efecto positivo cu e sector por tin y mester tin pa combati cambio climatico.
Tambe Aruba ta adresando su vulnerabilidadnan structural y existente cu iniciativa y reformanan clave pa pone su plan di recuperacion den accion.
Nos ta fortaleciendo nos capacidadnan institucional publico y transparencia, na mes momento cu nos ta creando un gobierno mas agil cu un enfoke riba e-Government, incentivo economico y solucionnan sostenibel.
Pa recupera miho, nos mester adapta un manera nobo di pensa. E esfuersonan pa recupera aki ta demanda inversionnan financiero solido.
Mi ta felicita ECLAC pa e trabounan fundamental den e desaroyo di diferente iniciativa di financiamento. Aruba ta spera pa intensifica nos asosacion den e region y cu e esfuersonan di recuperacion den henter e region di Caribe tambe wordo intensifica”.


text:
Na e crusada Koningstraat y Emmastraat ta sosode un accidente unda un pareha turista den un jeep no a para na e crusada pa duna preferencia y a subi esaki dal den un honda accord biniendo for di Emmastraat. E impacto tabata fuerte e accord y un hyundai accent staciona a keda kibra. No tabata tin ningun persona herida pero daño material tabata considerabel. Polis di trafico y roadservice a presenta.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Dialuna anochi e campeonato di futbol femenino organisa pa AVB a continua den stadion Guillermo Prospero Trinidad na Dakota, cu e partido entre La Fama y Riverplate.
Esaki tabata di cuater encuentro realisa entre e dos ekiponan aki caminda den e prome wega di campeonato, Riverplate a logra un triunfo cu anotacion di 2-0 pero despues La Fama ta logra tres triunfo sigui cu scorenan di 3-0, 5-0 y dialuna ultimo cu anotacion di 4-1.
Un triunfo cu practicamente ta sigura La Fama e di tres posicion den e campeonato logrando un total di 15 punto y lagando Riverplate na di cuater puesto cu 12 punto pero cu dos wega mas hunga cu e ekipo di Savaneta. Dialuna anochi La Fama a subi tereno cu Hadassah Kock den gol, den defensa a hunga Jeanella Kock, Avril Maldonado, Francien de Windt y Tatiana Dangond.Den medio campo a hunga Shekina Chirino, Lorraine Oduber, Edriana Molina y Stacey Lampe mientras cu dilanti a hunga Shadira Croes y Kimberly Soliana.
La Fama cu ta conta cu e ekipo mas hoben den campeonato, a cuminsa pa domina e accionnan pero e pasonan den e periodo aki tabata inefectivo y no a crea mucho problema pa e defensa di e muchanan di Madiki. Pero na di 16 minuut tabata un hugada di Shadira Croes kende ta bay laga defensa y ta kita portero di Riverplate cu a Sali na su encuentro pa despues deposita e bala den gol pa duna La Fama bentaha di 1-0. Riverplate den e periodo aki a trata di yega na un gol pa medio di contra atakenan y na un ocasion tabata cerca di e gol di empate pero portero Hadassah Kock a trece salbacion.
Den di dos mita La Fama a sigui domina e encuentro pero ainda no hungando mucho organisa y e resistencia di Riverplate a dura te na di 65 minuut ora cu un biaha mas Shadira Croes ta cobra un tiro liber di leu pero c’un poderoso tiro su ta subi y despues baha di repiente, e ta sorprende portero di Riverplate pa duna La Fama bentaha mas comodo di 2-0. For di eynan bay ariba e wega a bira den un solo direccion y Riverplate a haya mas problema ora c’un hungado a haya carchi cora lagando e ekipo cu 10 hungado caminda un rato despues un biaha mas Shadira ta ricibi un paso di medio campo y ta bay laga e defensa y converti e oportunidad aki pa duna su ekipo bentaha di 3-0. Riverplate sin enbargo ta sigui lucha y ta bin desconta na di 72 minuut ora cu defensa di La Fama a duna dos tiro di skina tras di otro y asina e score a bira 3-1.
Casi den final di e partido tabata Stacey Lampe kende ta combina cu Shadira y ta logra pone e bala den net pa asina pone e score final para na 4-1. La Fama su proximo encuentro lo ta otro siman dialuna 16 di Maart pa 8’or di anochi contra di RCA den Compleho Deportivo Guilermo Prospero Trinidad mientras cu Riverplate ta mira accion bek tambe dia 16 di Maart ora cu e enfrenta e ekipo di Britannia.


text:
KRALENDIJK – Debí na e problema kousá pa e pandemia di “Coronavirus”, hopi kos a kana diferente pa loke ta trata e aña eskolar 2019 pa 2020. Direktor general di SGB, Frans van Efferink a menshoná ku gobièrnu hulandes a tuma e desishon ku èksamen sentral di skol sekundario no ta kontinuá e aña eskolar aki, debí di e krisis di korona. E aña aki, e alumnonan por a logra haña nan diploma riba un base di e resultadonan di èksamen di skol ‘schoolexamen (SE)’. Pues skolnan mester a hasi uso di nan propio “toetsnan” pa wak kua ta e muchanan ku ta pasa e “toets” ku éksito.
E resultadonan di e promé periodo di èksamen ‘1e tijdsvak’ di Komunidat di Skol Boneriano ‘Scholen Gemeenschap Bonaire (SGB)’ ta konosí kaba. Mas ku 93% di e kantidatonan di èksamen a slag pa nan èksamen básiko, esaki ta 1 % mas tantu ku e resultado final di aña 2019. VWO ta na kabes ku 100% mesun kos ku e aña eskolar promé, siguí pa Mavo ku 95%, esaki ta un subida di 1%. Despues ta sigui ku 91% di kantidatonan di Havo ku a slag, esaki ta 6% mas tantu ku e aña eskolar promé. VMBO a skor na ‘Basis i Kader’ 93%. Na di dos oportunidat/re èksamen ‘herexamen’ ta eksistí e posibilidat pa inskribí pa un prueba di mehorashon di resultado ‘Resultaat Verbeter Toets (RTV)’, un sorto di re èksamen. E chèns ku ta eksistí ku algun alumno lo por slag ainda, nos ta deseá e alumnonan ei éksito ku e delaster peso òf karga ku a sobra !! En general, un resultado ekselente !
Felisitashon i un gradisimentu
Na kuminsamentu di yüli 2020 ta ortogá/entregá e diplomanan i e sifranan di resultado na e graduadonan. E aña aki no tin un selebrashon grandi huntu, pero un selebrashon pa kada klas separá. Manera e chèri riba e bolo, kada mèntòr ta bai kome ku e graduadonan na un dushi restorant. Nos ta hopi orguyoso di nos alumnonan, dosentenan, personal di sosten i nos maneho di skol. Huntu nos a traha na un éksito fruktífero !
Komunidat di Skol Boneriano (SGB) ta felisitá e kantidatonan ku a alkansá nan diploma ku éksito i ta deseánan tur kos bon den nan siguiente etapa di nan estudio òf nan karera. Tambe e mayornan i esnan responsabel pa e alumnonan nos ke yama danki i manda un felisitashon di nos kurason pa e yunan. ‘Den totalidat, danki na bosnan tur, sin bosnan yudansa, koperashon i esfuerso esaki lo no por tabata posibel’.
Den e lista skemátiko aki bou bo por mira e resultadonan di èksamen pa e edukashon sekundario di SGB. E ta mustra e siguiente manera di kada paso di estudio ‘leerweg’.
EINDEXAMENRESULTATEN SGB
Het centraal examen voortgezet onderwijs is dit schooljaar niet doorgegaan vanwege de corona crisis. Leerlingen kunnen dit jaar op basis van de resultaten van hun schoolexamens (SE) hun diploma halen.
Hiervoor is een tijdelijke slaag-zakregeling gemaakt in vorm van een besluit, dat bepaalde artikelen uit onder andere het Eindexamenbesluit VO vervangt. Hiermee wordt het voor de leerlingen optimaal mogelijk gemaakt eindexamen te doen in dit uitzonderlijke jaar. Het vo-diploma moet net als in andere jaren zijn waarde en civiel effect hebben. Leerlingen krijgen dit jaar een volwaardig diploma waarmee toegang tot het vervolgonderwijs wordt verkregen, aldus de minister voor Basis-en Voortgezet onderwijs en Media, A. Slob.
De examenresultaten van de Scholengemeenschap Bonaire (SGB) voor het eerste tijdvak zijn bekend. Ruim 93% van de examenkandidaten zijn op basis van hun schoolexamens geslaagd, dat is nu al 1% hoger dan het uiteindelijke resultaat van 2019. VWO is koploper met 100% net als vorig schooljaar, gevolgd door de MAVO met 95%, dat is een stijging van 1%. Verder is 91% van de HAVO kandidaten geslaagd, dat is 6% hoger dan vorig schooljaar. Het VMBO scoort voor zowel basis als kader 93% geslaagden. Als tweede tijdvak bestaat de mogelijkheid om in te schrijven voor een Resultaat Verbeter Toets (RTV), een soort herkansing op maat. De kans bestaat dat enkele leerlingen dan alsnog kunnen slagen, we wensen deze leerlingen succes met de laatste loodjes! Al met al een geweldig resultaat!
Felicitaties en dank
Begin juli worden de diploma’s en cijferlijsten aan de grote groep van geslaagde leerlingen uitgereikt. Dit jaar géén groot feest samen maar een viering per klas en als kers op de taart gaan de mentoren eten met de geslaagden in een mooi restaurant. We zijn dan ook trots op onze leerlingen, docenten, onderwijsondersteunend personeel en de schoolleiding. Samen hebben wij hard aan dit succes gewerkt!
De Scholengemeenschap Bonaire (SGB) feliciteert de kandidaten met het behalen van hun diploma en wenst hen veel succes met hun vervolgstudie of met hun verdere loopbaan. Ook de ouders en verzorgers willen we van harte feliciteren met het succes van hun kind(eren). “Allen bedankt, zonder uw samenwerking en inspanning was dit niet mogelijk.”


text:
Cuido di specialista medico
E ta bon pa sa cu bo dokter di cas por yuda bo cu hopi malesa. Bo dokter di cas por laga haci algun test. Tambe e por receta remedi ora e haya cu esaki ta necesario. Ora bo dokter di cas conclui cu e evaluacion of tratamento di un specialista ta necesario, e lo duna bo un carta di referencia.
E carta di referencia ta wordo yena segun e specialismo na cual bo dokter di cas ta referi bo. Como asegurado bo ta liber pa scoge cua specialista bo kier bay dentro di e specialismo cu bo dokter di cas ta manda bo. Nos ta duna un ehempel. Si bo dokter di cas referi bo pa un dermatologo (specialista di cuero), esey ta nifica cu abo ta scoge cerca cua di e dos dermatologonan cu kende AZV tin contracto bo kier bay.
Consulta cerca e specialista
Bo ta yama na e oficina di e specialista pa bo haya informacion y pa traha un afspraak.Ta importante pa bo corda di hiba bo carta di referencia dia di bo afspraak. Adicionalmente bo mester corda di mustra bo digi-ZorgPas.
Durante di bo consulta cerca e specialista, e specialista lo splica bo kico ta su (prome) pensamento of diagnostico di bo malesa. Tambe e lo propone un plan di tratamento y dependiendo di e situacion, bo specialista lo traha e plan di tratamento cual por consisti di:
- duna conseho di cambio di estilo di bida;
- laga haci algun test of test adicional;
- prescribi remedi;
- propone operacion;
- propone terapia;
- propone un combinacion di loke ya caba a wordo menciona of;
- propone otro specialismo pa haya sa kico bo tin den caso cu e no por yuda bo. Esaki lo sosode a base di un reporte medico (carta) pa e dokter di cas cu e peticion pa bo dokter di cas manda bo e specialismo cu e ta propone.
Consentimento pa tratamento
Bo specialista mester percura pa semper comunica den palabranan cla y facil pa abo comprond’e. E dokter ta splica bo kico su plan di tratamento ta incluyendo tur riesgo cu tin. Mester tin tur espacio pa evalua e diferente scenarionan cu por presenta. Ta importante pa bo tuma un decision bon pensa y un tratamento no por start sin cu abo duna bo aprobacion.
Ora e tratamento medico specialisa cla, bo por bay bek pa haya guia cerca bo dokter di cas. Bo dokter di cas lo keda monitoria bo salud y ora conclui cu ta necesario pa manda bo bek pa e specialista, bo dokter di cas lo haci esaki. Ta solamente algun caso extremadamente excepcional of complica lo keda continuamente bou tratamento di un specialista.


text:
WILLEMSTAD – E conocido ex activista y revolucionario di Corsou Stanley Brown diaranson a bay sosega na edad di 84 aña. Segun famianan, e tabatin problema cu curazon, a surfi un atake di curason, y tabata durante di un operacion cu a sigui, a resulta cu e no a sobrevivi e operacion. E ta mas conoci pa su envolvimento den e marcha di 30 di mei 1969, hunto cu otro sindicalista Wilson ‘Papa’ Godett, unda cu Corsou a pasa den momento dificil. E tabata miembro di Staten pa partido Frente Obrero na aña 1969, y riba lista na aña ’69,’83, ’85. Despues semper e la keda cu un voz importante na Corsou. E ta laga atras su casa Annemarie Braafheid, ex prome finalista di Miss Universo y su yiunan morocho Stanley y Clayton Brown, ambos comerciantenan conoci y exitoso na Aruba. Noticiacla ta manda palabra di pesame na rumanan Brown, e señora y demas famia. Cu Stanley sosega na paz.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Uw ingezonden brief in de Knipselkrant Curaçao?
Stuur uw brief voor 17:00 uur naar emailadres: [email protected]
Wij publiceren uw brief zonder in te korten………….
AWOR KU e tres lidernan aki a haña pueblo su sosten tur ta hasi bofon di e pueblo mansu, pasobra nan sa ku pueblo no por kita e poder for di nan. Helmin Wiels ku tabata poeslief den kampaña a habri su uñanan i kuminsá zundra Gerrit Schotte, Gerrit Schotte a basha bou riba Wiels i kita su firma for di konvenio di disponibilidat, pa despues Helmin Wiels kuminsá tilda Schotte públikamente ku e ta sneif. Aya banda den radio talkshow un gran kantidat di hende apesar di tur e bòmbòshi aki, ta yama sostené e koalishon di MFK, PS, i MAN. Aya banda tambe un Charles Cooper ku a pèrdè sinseridat ta papia di drecha e relashon i nos pueblo tin ku soportá e bagamunderianan aki. Pueblo, sea b’a vota MFK, PS, MAN ku ta bo derechi, kon bo por spera un koalishon manera ariba menshoná por goberná bo país ku ta den un situashon ku un gran parti di e pueblo ta preokupá ku asina si no por sigui. Bo ta honesto ku bo mes si bo kier pa e koalishon ariba menshoná ta responsabel di 1600 mion pa hasi kos pa bo, i den dos aña tur plaka a kaba? Ki futuro bo ta spera ora e koalishon a goberná e pais aki kuater aña mas? Shonnan, den bida un biaha pa mayoria hende bo ta yega den tòp i si bo no hasi bon uso di dje lo bo keda pena semper di bo bida. Tuma bon nota di e informashon aki i pensa riba futuro di e país aki.
EDGAR GACHI LEITO Curaçao


text:
ORANJESTAD: Diahuebs anochi a tuma luga e gran apertura di Tech Lab na Colegio Sagrado Curason na Saveneta. E Tech Lab ta e prome proyecto piloto na un scol basico. Un espacio creativo ekipa cu tecnologia moderno den educacion pa stimula alumnonan pa siña mas di ciencia y tecnologia. A traves di e proyecto educativo aki e muchanan por siña tecnologianan y tendencianan nobo den educacion como tambe ta brindanan e oportunidad pa ta creativo y explora nan imaginacion. Minister Endy Croes a expresa cu innovacion ta brinda oportunidad na alumnonan pa ta creativo den nan propio talento. Manera agenda 2030 ta papia di e competencianan di siglo 21; di cual mester prepara nos studiantenan pa e trabounan di futuro, ta papia di creatividad, pensamento critico pa e studiante mes por resolve problema.
Concluyendo e Mandatario di Enseñansa ta felicita juffrouw Nadia Maduro y Ruzischka Tromp kendenan a lidera di e proyecto aki y cabesante sra. Lilith Rasmijn cu a apoya e proyecto aki den totalidad. Ekipo di Futura cu ta forma un parti importante den duna conseho y como tambe a aporta finaciernamente na e proyecto. E mandatario di Enseñansa ta gradici e patrocinadonan cu a colabora y aporta pa realisacion e proyecto di Tech Lab.
MINISTER ENDY CROES A PRESENCIA APERTURA DI E PROME TECH LAB NA COLEGIO SAGRADO CURASON.
ORANJESTAD: Diahuebs anochi a tuma luga e gran apertura di Tech Lab na Colegio Sagrado Curason na Saveneta. E Tech Lab ta e prome proyecto piloto na un scol basico. Un espacio creativo ekipa cu tecnologia moderno den educacion pa stimula alumnonan pa siña mas di ciencia y tecnologia. A traves di e proyecto educativo aki e muchanan por siña tecnologianan y tendencianan nobo den educacion como tambe ta brindanan e oportunidad pa ta creativo y explora nan imaginacion. Minister Endy Croes a expresa cu innovacion ta brinda oportunidad na alumnonan pa ta creativo den nan propio talento. Manera agenda 2030 ta papia di e competencianan di siglo 21; di cual mester prepara nos studiantenan pa e trabounan di futuro, ta papia di creatividad, pensamento critico pa e studiante mes por resolve problema.


text:
Empleadonan di DVG a ricibi nan diploma como Bijzonder Opsporingsambtenaar (BOA)
Empleadonan di DVG a ricibi nan diploma como
Bijzonder Opsporingsambtenaar (BOA)
ARUBA- 11 november 2022. For di man di Minister di Turismo y Salud Publico, Minister Dangui Oduber y tambe docente di opleiding Bijzonder Opsporingsambtenaar mr Eddy Ras, diahuebs anochi 8 empleado di Dienst Warenkeuring en Hygiëne a ricibi nan diploma como Bijzonder Opsporingsambtenaar (BOA).
Esaki ta un logro grandi pa Departamento di Salud Publico, despues cu pa basta aña ta logra forma 8 empleado como BOA ambtenaar pa asina por supervisa y actua riba leynan cu ta regarda salud publico. E importancia di e BOA Diploma ta cu e ambtenaar awo tin un ‘opsporingsbevoegdheid’ specifico ariba e leynan y regulacionnan cu ta regarda su tarea specifico, esey ta ensera cu e.o. e por investiga si algun delito a wordo cometi di manera cu e por traha un proces verbaal of scirbi un boet.
Dienst Warenkeuring en Hygiëne ta un departamento cu ta resorta bou di Departamento di Salud Publico y ta consisti di 3 onderafdeling cu ta afdeling Waren, afdeling Sanitaire Inspectie y afdeling Foodhandlers cu ta encarga pa supervisa diferente ley e.o. Vergunningsverordening, Vergunningsbesluit, Warenverordening, Personeelsbesluit warenverordening, Landsverordening infectieziekten, Begrafenisverording, Crematieveordening, Landsverordening verzorgingshuizen y Landsverordening Beperking Tabakproducten.
E instrumento aki esta e BOA Diploma ta fortifica e Departamento di Dienst Warenkeuring en Hygiëne den su funcionamento na momento cu mester actua ora cu tin incomplimento di ley.
Di parti DVG un pabien na e 8 personal di Dienst Warenkeuring en Hygiëne, cu a obtene e BOA Diploma:
- Mevrouw Ludmyla Y. Geerman;
- De heer Roberto A. Geerman;
- Mevrouw Shirley T. Williams-Spanner;
- Mevrouw Sylvette C. Croes-Ruiz;
- Mevrouw Edna S. Marsera-Sint Jago;
- De heer Gregory R. Vrolijk;
- De heer Patrick M. Laclé;
- De heer Alfred A.J. Geerman.


text:
ORANJESTAD,Aruba
Den nomber di fraccion di AVP e lider di fraccion, sr Marlon Sneek a dirigi palabranan di pabien pa directiva di SKOA cu e bunita exposicion presenta caminda scolnan di SKOA a bin hunto y a presenta tur locual e scolnan aki tin pa brinda na comunidad.
Na e ocasion aki, sr Sneek a mustra cu a haya diferente reaccion di mayornan cu a acudi na e exposicion aki, caminda a mustra nan preocupacionnan pa desaroyonan cu tin den mundo di enseƱansa riba varios punto.
āEntre otro nos por a scucha observacionnan riba futuro di Scol Frere Bonifacio caminda a benta e edificio abou pero cu te dia di awe ningun hende sa kico ta futuro di e scol aki y riba esaki fraccion di AVP tin pregunta pa e Minister di EnseƱansa.
Entre otro tin un Imeldakleuterschool cu a wordo muda pero awor a cuminsa haci e scol bek limpi ya cu nan ta muda bay bek den e edificio aki pero ya cu e proceso aki tambe a para y nos no sa kico ta e motibo tras di esaki y riba esaki tambe nos a haci pregunta.
Sinembargo un punto cu sigur ta mustra un tendencia serio di e gobierno actual y cu nos ta lamenta grandemente, ta e hecho cu Prome Minister di Aruba, ta haci un suplica den medionan di comunicacion, pidiendo comercio pa yuda den reconstruccion di scol di Cacique Macuarima, cu recientemente a sufri daƱo serio ora algun hoben baldadi, a cende algun local na candela.
E peticion di Prome Minister Evelyn Wever Croes a pone mi persona corda di biaha tempo cu e hoos a pasa den bario di Noord, causando daƱo grandi na St Annaschool, causando un impacto grandi riba henter comunidad pa e destruccion cu a keda atras.
Gobierno di Mike Eman e tempo ey, a asumi su responsabilidad y a pone un suma di 5.2 miyon florin disponibel pa renoba, restaura y amplia henter e scol aki.
Awe pueblo por mira un Prome Minister ta coy placa for di e āmaatschappelijke bijdrageā cual ta e fondo crea ora cu un compania haya un tereno comercial pa traha un proyecto, mester haci un donacion di tres pro-mil di e suma cu e proyecto lo costa, esaki ta duna como maatschappelijke bijdrage cu ta bay na un causa social, pa yuda comunidad.
Sinembargo awor cu ta spera cu e Prome Minister aki haci lo corecto, e ta bira pidi sector comercial ta yuda den reconstruccion di scol di Macuarima, mientras cu e mesun Evelyn aki ora cu el a tuma e cartera aki bou su maneho, a otorga un suma di 2 miyon florin pa e edificio di Futura, caminda tin henter famia aden, prima, ruman, tio, yiu di ruman, yiu di primo, swa, ruman di casa, tur ta eyden y pa nan si Evelyn tabatin e suma di 2 miyon pa duna.
Awe un Macuarima School cu ta un scol cu ta garantisa pa nos hobennan haya un bon educacion, ta den un situacion asina serio y Evelyn como Prome Minister ta sali bisa cu e ta spera pa comercio yuda e scol aki pero kico abo como gobierno ta bay haci?
Kico abo Evelyn ta bay haci, ya cu tin placa den e fondo di maatschappelijke bijdrage y di con no ta bisa cu ta pone un of dos miyon florin disponibel pa Macuarimaschool pa por renoba e scol pa e muchanan por bin bek e scol mas pronto posibel?
No Evelyn awor ta bisa comercio cu e ta spera pa nan bin duna un man caminda ya caba nos a mira cu comercio a Sali duna un man ya cu esey ta nos hendenan cu semper ta duna un man pero e prome yama pa saca man y yuda den un caso asina serio, ta gobierno,ā lider di fraccion di AVP, Marlon Sneek a declara.
Sr Sneek a sigui mustra cu esun prome yama pa carga su responsabilidad ta gobierno, ta Prome Minister y mescos cu pueblo a mira gabinete Mike Eman carga su responsabilidad den e caso di Sint Annaschool na Noord, caminda a pone 5.2 pa drecha e scol aki, pueblo ta spera mesun cos di Prome Minister Evelyn Wever Croes pa haci mescos for di prome dia caba pero no a mira esaki sosode.
Sinembargo por a mira si con a hinca 2 miyon den Futura, caminda hasta a huur un edificio den centro di Oranjestad di un sponsor di partido y ora cu bay mira kende ta Futura, por mira cu ta āfriends & familyā ta hinca eyden, Parlamentario Marlon Sneek a conclui.


text:
Lon Mutueel: Shonan wak laga mi mes tres’é dilanti promé ku kualke otro hende tin ku sali papi’e mane nan haña ta bon.
Awe mainta mi a risibi un yamada di gobièrnu kual nan a bisa mi ku mita invitá na un debate ( Fòrti habrí) ku lo tuma lugá awe 6.30.
Eta un debate ku mane ma kompronde ku nos komo hóben tin ku bai debatí ku Min Press i minister Girigorie tokante e situashon aktual ku nos ta den dje na e momentu nan aki.
Awèl Lon Mutueel lo NO ta presente na e debate aki paso mi tin un afspraak e mesun orario ku e debate aki i NIUN hende no ta bin bèl ami bisa mi di awe pa awe kumi ta invitá na niun debate…Si boke pami ta presente bo mester bèl 2 pa 3 dia adelantá pami PREPARÁ mi mes pa bai e debate ei☝‼
I ami NO por kue mi telefon yama kualke minister bisa nan di awe pa awe kumi ke un afspraak ku nan paso e NO ta bai paso nan ta bisa mi kumi tin ku tene kuenta ku nan agènda i eseinta nifiká ku nan tambe tin ku tene kuenta ku esun di AMI‼
Si nan no sa respetá ta siña nan respeta un ta paso ta bai abase kumi ta mira ministernan pèrsonal mita kore aseptá esaki.
Ami NO ta interesá den niun debate awòki loke mita interesá den dje ta pa Min Press bin splika e pueblo ku ela manda hulanda BAI FLIT i kon nan ta bai atende ku nos Pais NADA OTRO‼‼


text:
Siman pasá a bolbe manda un karta ku tin ke ber ku trabou di e Komishon di Dekolonisashon di Nashonnan Uní (e Komishon) pa aparentemente yama Hulanda ‘tot orde’ i denunsiá nos kuadro konstitushonal aktual ante e 193 paisnan ku ta miembro di Nashonnan Uní (UN).
E plan di akshon di e Komishon ta pa laga pueblonan riba e lista ku ta deseá, bira independiente (A/46/634/Rev.1). Esaki ta relevante prinsipalmente den kasonan ku e outoridat kolonial no ke koperá ku e deseonan di libertat di e pueblonan ku ke, manera ta e kaso di e kolonia Western Sahara kontra Maroko ku no ke pa tene ni un referèndum transparente riba independensia.
Tambe nos ta mira ku teritorionan ku antes tabata riba e promé lista original di e Komishon di Dekoloninashon (1961), manera Cook Islands, Gibraltar i Irian Jaya a skohe pa forma parti di un otro pais.
Nos nunka tabata riba e lista ariba menshoná, debí ku nos mes a pidi na 1955 pa no ta inkluí. Loke tambe ta improbabel ta ku un teritorio ku nunka tabata riba e lista di 1961 a subi esaki despues. Dikon? Pasombra paisnan manera China, Russia, Nicaragua (ku porsierto tambe ta miembro di e Komishon) tin miedu ku pueblonan den nan pais ku ke nan independensia, tambe lo ke subi e lista.
Ki balor agregá e karta tin? Pa sali for di Reino ni Hulanda ni UN por impedí esei. Tampoko mester ta riba e lista pa bira independiente. E paisnan ku a bira independiente mas resien, South Sudan (2011) i Kosovo (2008) nunka tabata riba e lista.
Pa kambia nos status, mester kombensé un mayoria di pueblo aki, no UN. Mi èksperensia ku kasonan similar den UN a siñami ku ora un keho drenta UN aktua kontra di un miembro, semper ta wak promé si esun ku ta bisa di ta víktima a agotá tur e proseduranan interno promé ku bai UN.
Pakiko e karta? Mi ta sospechá un kòrtina di huma pa no diskutí e kambionan grandi ku mester implementá den nos pais.
Willemstad, Kòrsou


text:
Prome Minister Evelyn Wever – Croes:
‘Loke nos mester haci ta tin fe, sigui traha duro den union, y no kibra otro.’
ORANJESTAD – Recientemente Parlamento di Aruba a aproba presupuesto pa aña 2023 cu un surplus di 1%, ekivalante na 63 miyon florin. Cu e logro aki, Prome Minister Evelyn Wever – Croes a expresa cu Aruba ta riba rumbo pa progreso y di finanza sostenibel bek.
Prome Minister Evelyn Wever – Croes a expresa cu e ta un sentimento special pa por tin presupuesto 2023 aproba cu un surplus di 63 miyon florin. Asina ta pone Aruba bek riba e trayecto di finanzas sostenibel, y cu esey ta bin progreso bek pa pais Aruba.
A pesar cu no a sali for di e efectonan di e pandemia ainda, ta premira cu aña 2023 ta bay ta un aña hopi mas mihor. Prome Minister a sigui splica cu presupuesto cu surplus ta encera cu lo por cuminsa inverti di berdad den areanan cu ta necesario manera den enseñansa, den cuido/salud, den seguridad di nos pais, den infrastructura etc. E forma con Aruba su economia a recupera ta danki na trabou duro di nos hendenan y si sigui traha duro awo, sigur lo por logra mas cos grandi pa Aruba. ‘Ami ta optimista pa e futuro cu ta spera nos. Loke nos mester haci ta, tin fe y sigui traha duro den union, yuda otro y no kibra otro,’ Prome Minister a expresa.
Terminando Premier Wever – Croes a expresa cu ta premira cu e aña nos dilanti lo ta un bon aña pa Aruba y tur ciudadano di nos pais. ‘Nos compromiso ta pa trece progreso y bienestar pa tur y esey ta locual nos ta bay haci tambe.’


text: Diaranzon mainta a drenta informe di cu un persona a yama 911 pidi ambulans pero ora a puntr’e con e no kier a bisa. E centralista no a confia e asunto mucho y a solicita polis na e adres prome cu ambulans yega na e adres. Na yegada di e patruya na e sitio a topa cu e hoben cu tabata sangrando na su cabez y a bisa polis cu e no mester di nan y cu ta ambulans e tin mester. Polis a hala atencion di e hoben y a mustr’e cu ta su deber di bisa polis locual a sosode. E hoben a declara cu ela slip cay. Na yegada di e ambulans nan a atende y ambulans a pidi pa e hoben yama su mama pa bin busk’e y hib’e hospital.


text:
Ta PAR su falta….. Ku bèrdat ta pika?
Ta PAR su falta….. Ku bèrdat ta pika?
PAR no ta aseptá di ningun forma e manera kon Minister di Finansa Sr Javier Silvania a sali ku ekspreshonnan kontra partido PAR kuminsando un wega di “Tira falta”. PAR ta para pa rèspèt pa un i tur i transparensia di gobernashon. E maneho ku Minister di Finansa a bin ta hiba ta unu di krea konfushon, manipulashon i trosementu di bèrdat.
Si tin 3.9 bion di debe eifó, gabinete Rhuggenaath a fia 743 mion pa pone pan riba mesa di e siudadano ku ta’tin mester di esaki durante pandemia Covid19, un pandemia ku a impaktá henter mundu. A fia pa empresanan, dunadónan di trabou i hendenan ku a pèrdè trabou por a sigui drei di modo ku nos por sali for di e pandemia ku un ekonomia kresiente bek. Dado kaso e situashon igual presentá, PAR lo bolbe tuma mesun desishon na bienestar di su pueblo, mei mei di krísis. Ta na su lugá tambe pa menshoná ku Sr. Silvania mes a firma pa fia(!) 168 mion na nòmber di gabinete Pisas II serka Gobièrnu Hulandes asina ku nan a sinta.
Si sr Silvania ta skohe pa polítika barata i hasi su imágen mas importante ku e trabou di un Minister di Finansa esei ta keda na dje. E tarea di un Minister di Finansa ta pa prepará i vigilá gastunan di presupuesto di pais; e ta responsabel pa i maneho ekonómiko e.o. pa medio di invershonnan i gastunan públiko (‘public spending’) i su polítika relashoná ku impuesto ku ta influenshá gastu di kompanianan, siudadanonan i kasnan di famia (‘disposable income’). Tambe e mester vigilá e merkado di kapital i sektor finansiero, institutonan finansiero i e tránsito di pago; i finalmente ta responsabel pa e maneho finansiero- ekonómiko komo pais pa mantené un klima di invershon atraktivo. Pa un Minister di Finansa bisa ku konvikshon ku Ekonomia no ta kai bou’ dje no ta tragabel pa pueblo!
Ta importante pa kòrda Minister ku ainda tin hende ta sufri a konsekuensia di e pandemia. Ya kaba mas ku 4200 hende a bandoná pais e aña aki so, no tin siguransa di kuido i siguridat sosial, un situashon di atenshon den e aparato públiko, falta di ambulans, falta di material den enseñansa i reformanan ku pueblo lo benefisiá di dje ku ainda no (t)a wòrdu ehekutá. Ta tira santu den wowo di komunidat i krea sensashon pa tapa tur e problemanan aki i no ta duna kontenido na gobernashon di Kòrsou. Gobernashon ta kos serio!
Gobernashon no ta pa mustra dede riba ken a laga di hasí, pero ta di dobla manga i hasi; Bini ku solushon. Goberná ta pa hende serio ku ta tuma e trabou na serio. Gabinete Rhuggenaath a para dilanti diferente krísis i desishonnan difísil ku mester a tuma, ku no tabata desishonnan popular. A hasi lo máksimo pa tene pais stabil den tempunan turbulento i tur kos nesesario pa duna sosten na esnan mas debil i pone fundeshi pa resilensia i kresementu. Ta esei pueblo ta spera di su Gobernante i su Minister.


text:
PROMÉ GRUPO DI PERSONAL DI SDKK A KUMINSÁ KU PROGRAMA DI TWINNING NA BONEIRU
MINISTERIO KONSERNÍ HUSTISIA
PROMÉ GRUPO DI PERSONAL DI SDKK A KUMINSÁ KU PROGRAMA DI TWINNING NA BONEIRU
PUBLIKÁ RIBA 09 NOVÈMBER 2022
WILLEMSTAD / KRALENDIJK – Resientemente e promé grupo di personal di Sentro di Detenshon i Korekshon Kòrsou (SDKK) a kuminsá ku e programa di twinning na Boneiru. Twinning ta un programa di interkambio di kual kolaboradónan di e diferente prizònnan den parti Karibense ta interkambiá konosementu i eksperensia ku otro.
Na komienso di e aña akí a skohe e prizòn di Boneiru JICN komo sentro di konosementu pa e interkambio akí, komo ku e ta e prizòn modelo pa ku proyekto i métodonan ku tin na vários prizònnan den region. Durante e interkambio lo bai kompartí konosementu i eksperensia tokante re-integrashon, trayektonan di traha i siña na detenidonan i hopi mas. Ta spera ku e interkambio akí ku personal di SDKK lo dura te ku medio desèmber.
Riba kombinashon di potrèt por mira direktor suplente sr. Richenald Ricardo i hefe di detenshon sr. Ludwin Maria ku personal di SDKK promé ku nan a sali pa Boneiru. Tambe por mira e delegashon di SDKK huntu ku hefe di departamentu di JICN na Boneiru.


text:
Departamento di Aduana ta informa cu na comienso di aña a cambia e sistema di hasi control. Durante e prome mitar di aña a hasi 2 control grandi. E controlnan administrativo aki ta jama CNI “Controle na Invoer” e controlnan administrativo ta sosode despues cu e mercancia a wordo importa caba.
Proceso di e control administrativo despues di importacion
Control administrativo ta constisti door di compara e informacion cu e cliente ta hinka den nos sistema Asycuda cu locual e cliente ta hinka den su mesun administracion. Conforme ley, douane tin e autoridad pa pidi y haña informacion for di e administracion di clientenan.
Na momento cu douane, hasiendo su controlnan, bin constata cu tin fout den calculacion, esaki lo wordo regla door di hasi un correccion den e declaracion. E cliente lo ricibi un cobransa adicional pa e por paga e diferencia.
Den caso cu durante un control douane constata cu a hasi uso di factura falso y/of a constata cu tin producto cu no a wordo declara na momento di importacion e ora ey e cliente lo wordo persegui penalmente. Esaki ta signifika cu banda di e cobransa adicional di e correccion den e declaracion tambe lo wordo agrega un transaccion den forma di un multa. Den caso cu no paga e multa y e correcion den e declaracion, e caso por bai corte cu tur consecuencianan cu esaki por trece cu ne pa e cliente. E suma di e multa ta keda completamente den man di Ministerio Publico.
Na comienso di 2017 Departamento di Aduana a cuminsa cu 3 caso (3 diferente cliente). Di cual uno ta completamente kla y e resultado ta lo siguiente:
- Correccion den declaracion di 250.000 florin
- Multa proponi door di Ministerio Publico di casi 1/2 miyon florin
E di 2 y di 3 caso ta bayendo den mesun direccion cu lo trece e mesun consecuencianan cu e prome caso.
E controlnan na Departamento di Aduana lo continua di mesun manera cu a wordo menciona anteriormente. Dentro di poco otro companianan lo ricibi un anuncio cu nan lo ricibi un bishita di douane pa cu e controlnan aki.
Pa e motibo aki ta hopi importante pa tur compania hasi nan declaracionnan conforme ley usando factura y balornan correcto pa asina nan no haña nan mes cu sorpresa. Pasobra e sorpresa por sali nan hopi caro.


text:
Tur dia mucha ta siña algo nobo. Tambe ora nan ta na cas. Si bo yiu yuda bo traha cuki, e ta siña midi y con pa mescla mansa. Si cura di cas ta yen di mata, e ta mira parha, barbulet y hopi insecto.
Tin diferente manera cu bo por percura pa momento di siña por tuma luga cu regularidad. Mirando e situacion actualmente cu e pandemia, aki tin algun idea leuk y educativo cu por wordo haci cu bo famia na cas mes:
• Resolve problema: haci pregunta interesante.Pone un pregunta den cushina riba un borchi chikito of papel grandi. Esaki bo ta haci cada tanto dia. Por ehempel, bo ta scirbi “Cua blachi di cua mata tin e forma aki?” y bo ta pinta e forma di e blachi. Of bo ta puntra “Cuanto cero (0) tin den 1 miyon?”.
Bo ta duna esun cu sa e contesta bon algo chikito. Bo por busca pregunta den buki, via noticia, riba internet, etc.
• Traha un snack di ‘Rekenen’. Mucha ta corda cos mas lihe ora nan purba of mishi cu nan. Corta fruta cu bo yiunan gusta den mita, 3 of 4 pida y si por den 10 pida. Duna nan un pida y laga nan rey si ta un ¼ nan ta comiendo of no. Y sigi vari’e.
• Creatividad: traha un caha di idea.Hopi biaha mucha tin tremendo idea y no sa kico pa haci cu nan. Laga bo yiunan traha un caha cu un spleet manera spaarpot. Den e caha tur hende den cas por tira nan idea aden.
Asina bo ta laga bo yiunan sa cuanto bo ta balora nan pensamento creativo. Bo por check e caha tur dia y si bo haya algo reacciona cu entusiasmo. Y si no, anima bo yiunan pa pone nan idea den e caha.
Topiconan di idea por ta e.o. riba cuminda pa prepara, cua Actividad por wordo haci durante vakantie, unda pa bay diadomingo, solucion pa un problema of ora tin un malcontento den cas. Por habri e caha un bes pa siman y hunto repasa e ideanan.
• Hunga diccionario. Un miembro di famia (hungado nr. 1) ta lesa for di un diccionario diferente palabra cu ta straño pa e otronan tende. E ta scohe un palabra, ta mencion’e na bos halto y ta scribi su nificacion riba un papel, pero e otronan no mag di wak su papel.
E otro miembrona di famia ta pensa riba posibel nificacion di e palabra y ta scirbi esaki riba nan papel. Hungador nr. 1 ta recohe e papelnan y ta lesa duro loke tin scirbi, incluso esun di dje. E otronan mester bisa awor cua ta e nificacion corecto.
• Naturalesa: traha un cas di fruminga. Cu esaki bo famia por wak fruminganan di cerca y mira con duro nan ta traha pa coba un pasada y yega na cuminda.
Pone un baki chikito di plastic den un baki mas grandi. Yena e espacio entre e dos bakinan cu tera te na rand. Muha un pida spons y pon’e den e baki mas chikito.
Pone eyden tambe poco stropi. For di den e tera bo ta colga algun hilo fini cu ta bai cai den e baki chikito. Asina e fruminganan por yega na e cuminda y e awa. Busca algun fruminga door di pone tiki stropi riba pida papel y pone esaki abou.
Ora bo haya un grupo di fruminga bo ta pone e papel cu nan ariba den e baki. Ta tapa e baki cu plastic wrap of waxpaper y traha algun buraco chikito. Want’e cu un elastiek.
Awor tapa e bakinan completo cu un papel preto pa e fruminganan keda den scur y want’e tambe cu elastiek. E baki chikito a bira nan cas. Un par di dia despues bo ta kita e papel y boso lo mira loke e fruminganan a haci. Laga e fruminganan liber ora caba cu e observacion.
• Stimula sentido.Bo yiu ta pidi bo atencion mientras bo ta cushina? Puntr’e un rato pa sera su wowonan y bisa con yama e diferente specerij cu e ta hole. Bo por cuminsa cu lag’e hole esnan mas conoci manera siboyo, conoflok. Despues bai pa kaneel, ginger, menta, oregano, etc. Y di mes peper no.
• Geografia: perspectiva global.Lanta interes di bo yiunan pa geografia door tin un mapa di mundo of un globo na un luga central den cas. Nan lo familiarisa cu nomber y lugar unda diferente pais na mundo y cuidadnan ta.
Tambe nan lo por mustra bo di unda algo ta bin. P.e. ora di haci compra, laga nan wak di unda e productonan ta bin y mustra e pais. E productonan por ta comestible, paña y coi hunga, etc.
• Traha frasenan gracioso.Hasta mucha cu ta kere cu nan no ta gusta scirbi lo gusta e siguiente wega. Duna tur miembro di famia un sker, papel sin liña, un stick di lijm y papel di corant.
Pidi nan pa corta palabra of frasenan cu nan ta mira den letra grandi y traha frasenan pret. Mas straño, mas pret, mas miho. Ora tur caba ta lesa nan pa e otronan tende.Asina bo mes por varia e diferente ideanan menciona aki segun e custumbernan di cas.
Fuente: Family Fun.Pa mas informacion riba educacion por acerca Fundacion Pa Nos Muchanan na Cumana 2, tel. 5834247/5880856, e-mail: info@fpnm.aw y website: www.fpnm.aw


text:
Selebrashon 20 aña – Grupo Pader Amado Romer
WILLEMSTAD – Dia 5 di desèmber 2019, Grupo di Scout Pader Amado Römer, miembro di Scouting Antiano e asosashon di Scout di Curaçao a selebrá e hecho memorabel ku nan grupo di Scout a kumpli 20 aña di eksistensha.
Den un resepshon na Adrianna’s Reception Room, dia 7 di desèmber 2019, e Miembronan di e Grupo, huntu ku nan mayornan i invitadonan a selebrá e hecho memorabel aki.
Despues di un diskurso di e GL di e grupo Jennifer Demali a pasa na anunsio i premiashon di Lider, Explorer, Scout, Welp i Bever di aña.
Scouting Antiano kier a yama tur miembronan di Grupo Pader Amado Römer, ku e selebrashon di nan 20 aña i ku e Grupo por sigui krese.
Photos by Regis F. Mercera


text:
Hopi biaha ta critica Polisnan. Ta mira nan manera personanan hopi serio cu ta sigui nan trabou solamente segun regla y ley. Pero mescos cu den tur organisacion, tin esnan di bon curason y esey un ciudadano a mir’e den un miembro di Cuerpo Policial.
Un ciudadano a post recientemente riba Facebook un filmacion cu el a haci, segun por a compronde, den area di Siribana.
E funcionario policial Dean Nicholson tabata riba caminda pa un reunion. Pero cu bista riba caminda y di leu el a mira un cabayero di basta edad, canando banda di caminda. E persona aki tabata cana cu basta dificultad, haciendo uzo di un kruk. E por a mira cu e tabata cana basta slow. Loke a pasa den su mente tabata cu den e ritmo ey ni den un ora e lo yega su destinacion. E funcionario policial a baha pa combersa cu e anciano y a ofrec’e un lift. E anciano tabata un persona hopi humilde, kende a contesta e Polis “mi no kier stroba ningun hende.”
Despues cu e funcionario a keda insisti, mirando cu solo ta cayente, e pachi a pidie bah’e na un supermercado, unda e lo warda pa su yiu pasa busk’e. E funcionario policial Dean Nicholson a conta cu den auto el a combersa un rato cu e pachi. “El a contami e ta un hende malo pero ora e tabata hoben, e tabata un homber fuerte. El a cordami riba mi opa y oma. Mi ta contento di a yuda e meneer aki canando den e solo cayente merdia 12’or,” el a bisa ora cu a puntr’e l di con el a para pa yuda despues cu centenares di auto a pasa e homber voorbij.
Dean Nicholson sigur ta un ehempel pa tur su coleganan. Apesar di e uniform, nunca perde e humildad.


text:
Siman pasa, Ā Dutch Caribbean Nature Alliance (DCNA) a tene su reunion bianual di hunta na Boneiro. E reunion di hunta di DCNA a proporciona un plataforma importante pa discuti y diseƱa strategia tocante e formanan mas efectivo di apoyo na e organisacionnan di maneho di area proteha (parkenan) denĀ Caribe Hulandes a intercambia conocemento y experiencia. Cu voz uni, DCNA tin como meta salvaguarda naturalesa den henter e region.
DCNA ta un red di conservacion sin meta lucrativo cu ta brinda apoyo na e parkenan di e seis islanan di Caribe Hulandes. E reunion di Hunta di DCNA a crea un oportunidad importante pa cada un di e parkenan colabora, comparti recurso y intercambia informacion y idea. Trahando hunto, cada isla por siƱa di otro, maximisando nan exitonan y siƱa di e experiencianan mas desafiante.
E componentenan critico cu nan a discuti durante e reunion di Hunta tabata strategia DCNA 2030, desembolso di Fondo Fiduciario pa Conservacion di DCNA y strategia di recaudacion di fondo. Den e proximo aƱanan, DCNA lo aumenta su esfuersonan di recaudacion di fondo pa segura fuente sostenibel di financiamento pa conservacion di naturalesa. Durante e reunion, a presenta e prome draft di e portofolio di e proyecto di DCNA, basa riba e proyectonan cuĀ e parkenan ta desea, cu lo yuda busca financiamiento pa proyecto specifico.
Ademas, secretaria y e gruponan di trabou di DCNA a brinda actualisacion pa mehora e esfuersonan di investigacion y monitoreo, y participacion di e hobennan. Tambe a haci presentacion e importante donante Blue Marine Foundation, World Wide Fund for Nature (WWFāNL) y Ministerio di Agricultura, Naturalesa y Calidad di Alimento (LNV). Ademas di e administradonan di conservacion y e diferente expertonan di e Hunta di DCNA, e organisacionnan aki a uni como observado hunto cu BirdLife Netherlands.
E ultimo dia di e reunion di Hunta, e participantenan a bay un excursion cu Mangrove Maniacs. Nan a siƱa tocante nan impresionante trabou di restauracion di mata di Mangel na Lac Bay y nan a yuda amplia un canal. Nan a siƱa valioso lesnan cu nan ta pasa pa e otro islanan di Caribe Hulandes.
E proximo reunion di Hunta di DCNA ta planea pa dia 12 pa dia 16 di april 2023 na Sint Eustatius.
Mantene bo mes informa
Pa sigui e actividadnan di DCNA, keda atento na e paginanan di red social di DCNA: Facebook (Dutch Caribbean Nature Allianse), Instagram (DCNAnature). Pa haya sa e ultimo den investigacion y monitoreo den Caribe Hulandes, sigura bo mes di inscribi bo na e boletin digital di tur luna BioNews (https://dcnanature.org/news/)


text:
Esaki en conexion cu Festival di Buki pa Mucha 2022 cu ta ser celebra e siman aki. E tema cu a ser escogi pa e siman aki ta ‘Biba Natura-Lesa’ cual tin como meta pa stimula muchanan pa bay den naturalesa y lesa bukinan relata na esaki.
E buki ‘Bebe Bira Bon’ ta un buki cu ta siña nos muchanan di nos cultura di remedi tera y ta laganan cera conoci cu nos yerbanan, algo cu hopi di nos grandinan conoce y cual sabiduria a bin ta pasa di generacion pa generacion. ‘Por ehempel, den mi cura di cas mi tin e mata di torongil, un mata cu mi sa usa pa traha te pa mi bebe ora cu mi tin griep. Di chikito mi a siña mi yiu di e yerba aki y awor cu e ta un ‘teenager’, e mes ta bay pafo di cas pa kita algun blachi di e mata pone den awa cayente pa e traha te di dje’, Minister Maduro a comparti durante e mainta aki.
Durante e bishita di Denise, Minister Maduro a expresa su gratitud pa a ricibi e buki y ta desea Denise tur clase di exito den futuro y ta keda en espera di mas buki di dje cu no solamente ta siña muchanan di nos cultura, pero tambe ta stimulanan pa lesa y aprecia nos idioma Papiamento.


text:
Paramaribo- E kompania estatal di aviasion di Sürnam, Surinam Airways (SLM), ta bai drenta den un proseso di restrukturashon.
E kompania a wòrdu afektá severamenta pa e pandemia di Covid. Pa empeorá kos, e kompania mester a debolbé su úniko avion Boeing 777 ku tabata usa pa kubri e ruta mitatlántiko. Esaki ta nifiká ku e kompania ta dependé riba otronan pa ehekutá e ruta aki. Pa algun tempu kaba, Air Belgium ta ehekutando e buelonan pa SLM.
Resientemente e kompania a nombre e hulandes Paul de Haan, pa guia e proseso di reorganisashon pa skapa e aerolínea.
Sindikato
E sindikato ku ta representá trahadónan di SLM ta pará positivo pa ku e proseso. “Nos no ta wòri ku a nombra un hulandes komo direktor di SLM. Basta e tin konosimentu di materia i basta e logra e meta pa sanea e kompania”, asina Steven Samson di e sindikato a bisa.
Debe
Na tur SLM a akumulá un debe di 102 mion dòler merikano. Banda di e ruta mitatlántiko, SLM ta bula tambe den region, entro otro pa Kòrsou, Aruba, Trinidad, Belén (Brazil) i Guyana. E buelonan regional ta wòrdu ehekutá ku dos Boeing 737.
Lesa tambe:
- Pakusnan por habri te mas lat promé ku dianan di fiesta
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut


text:
Riba e página aki bo ta haña sa mas di kiko e ministerio aki ta para pe, ken ta su Minister i kiko e ministerio ta brinda. Ministerio di Enseñansa, Siensia, Kultura & Deporte ta dirigí su mes primeramente riba desaroyo di maneho, proyekto di legislashon, mantenshon di kalidat i supervishon riba tereno di Enseñansa, Siensia, Kultura & Deporte.
Ministerio di Enseñansa, Siensia, Kultura & Deporte ta konsistí di kuater diferente sekshon ku meta i trabounan diferente. Tur ta traha ku e mes un vishon: Kòrsou ta bai tin un sistema di enseñansa den kua kada siudadano tin e derecho i e oportunidat pa risibí un edukashon na nivel pa por logra integrá su mes den e komunidat teknológikamente moderno ku nos ta biba aden.Den e parti aki dedikashon kontinuo na enseñansa i formashon ta pará sentral. Di e manera aki e ministerio ta duna su aporte pa yega na realisashon di e vishon di Kòrsou komo pais.
Gobièrnu ta felisitá nos pelotero Kenley Jansen


text:
22 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
21 di mei ta e di 142 dia di aña (143 den un schrikkeljaar) riba e kalènder gregoriano. Ta resta 223 dia pa finalisa e aña.
A sosodé[editá | editá fuente]
- 1987 - Na Saba, Sint Eustatius i Sint Maarten a tene elekshon pa Konseho Insular. Na e otro dos isla di Antias Hulandes esaki a tuma lugá kaba dia 10 di aprel.
- 2022 - Anthony Albanese ta asumí e funshon di promé minister di Australia.


text:
Akuerdo di pas entre FARC i Colombia ta un realidat.
Presidente kolombiano, Juan Manuel Santos i e lider di FARC, Timochenko a firma e akuerdo di pas na e siudat kolombiano, Cartagena. Gobièrnu i e rebeldenan a negoshá 4 aña largu pa e akuerdo na e kapital kubano, Habana. Den e akuerdo, a palabrá entre otro ku FARC i gobièrnu kolombiano lo no bringa mas kontra otro. E grupo di rebeldenan lo entrega nan armanan a kambio di amnestia pa e èks-miembronan. Banda di esaki, e èks rebeldenan tin mag di drenta polítika. A firma e akuerdo ku un pèn trahá ku balanan, esaki ta “pa ilustrá e transishon di arma pa enseñansa i futuro”, segun presidente Juan Manuel Santos a bisa. El a yama e logro un “momentu históriko”. E dos lidernan bistí na blanku, simbolikamente a bisti otro un pin di palomba di pas despues di e firmamentu. Mientras e lider di FARC a rekonosé e ròl importante tambe di presidente venezolano Hugo Chaves Frias (q.e.p.d.), e presidente colombiano a rekonosé otro gran ousente durante e momentu hístoriko den persona di e eksritor Gabriel Garcia Marques (q.e.p.d.). Durante e seremonia di firmamentu tabatin vários hefe di estado presente. Entre nan sekretario di estado merikano Johnn Kerry, sekretario general di Nashonnan Uní, Ban Ki-moon i presidente di Cuba, Raul Castro. E minister ulandes pa asuntunan eksterior Bert Koenders tabata presente na nòmber di Reino Ulandes. “Easki ta un paso grandi pa pas na Colombia i stabilidat den e region,” según Koenders.
Tabatin masomenos un 2.500 persona ku a asistí na e seremonia. Djis promé ku a firma e akuerdo, a tene un seremonia religioso. Promé ku e akuerdo drenta na vigor definitivamente, e pueblo colombiano por vota djadumingu 2 di òktober den un referèndum popular. Ku un mayoría pro e akuerdo, ta bin e or’ei un fin ofisial na un guera ku a dura mas ku mei siglo i ku a kosta bida di praktikamente 220.000 persona. T a antisipá ku un mayoría di kolombianonan lo vota na favor di e akuerdo. Sinembargo tin un parti di e poblashon kolombiano, ku ke pa e kombatientenan di FARC keda persiguí. Den pasado, FARC a rekurí hopi bia na violensia, sekuestro i atentádonan ku bòm pa logra nan metanan.
Den añanan setenta a funda Fuerzas Armadas Revolucionarios de Colombia (FARC), komo grupo di protesta kontra di kapitalisashon di e pais suramerikano. Entretantu EU a skrap FARC for di su lista di terorismo. E desishon aki a drenta na vigor for di e momentu di firmamentu di di e akuerdo. Den pasado, na vários okashon, e movimentu a pidi pa kita nan for di e lista di terorismo. For di 2002, FARC ta riba e lista ei. Na su punto kulminante FARC masomenos 20.000 kombatiente. Aworaki ta kalkulá ku tin masomenos 7.000 rebelde ainda.
Ounke ku den e akuerdo ta mensioná amnestia pa e èks-miembronan di FARC, esaki no ta konta pa Simón Trinidad, un lider di FARC ku na e momentu aki ta sintando un kastigu di 60 aña den prizòn na Merka pa sekuestro di 3 kontratista. "Simón no tabata i tampoko ta parti di e akuerdo,” asina e sekretario di estado merikano, John Kerry a bisa na e okashon. "Nos ta na altura ku tin interes den esaki, pero ta un kaso di hustisia i no di asuntunan di eksterior,” Kerry a bisa.